5

Manuela:
E te angal stò salda, te cun la tia fatscha da glioir da Pasca.

Jasmin:
Ha?

Manuela:
Dafora doltsch e davains veid.

Jasmin:
(agressiv) Te ast gist da deir ensatge da veid, te mascra da nozzas.

Valeria:
Cale! Dalunga!

Rolf:
Ea, ossa tanschigl. Da produtgier talers da tschigulatta è en bel mastier.
Ia sung losch da chegl, (dad ot) ubetg mamma!!

Tatta:
Cun raschung igl mies fegl. (a Manuela) E digls talers da tschigulatta,
tgi sa meidan an daners, vivainsa tottas dètg bagn.

Valeria:
Chegl creist er angal te, mamma.

Rolf:
Schi ègl betg la verdad?

Valeria:
Sch’ igls raps svanissan betg tots aint igl casino, ans pudessans prestar
daple.

Rolf:
Anfignen ossa ègl anc nign tg’ ò gia d’ andirar fom.

Jasmin:
(sarcastic) Gist uscheia. Kurt vess pudia esser led da survagneir ena
doltschigna scu te.

Manuela:
(sbrigia histerica) Pertge am ò Dia chistiia cun uscheia ena sora.

Valeria:
(dad ot) Perchegl tgi ties bab n’ è betg sto bung da far en’ otra.

Tatta:
A me par’ ella  tot an rughel. Directa e sainza sfanschareias.

Valeria:
Lasche ossa an pasch Manuela. Ella ò simplamaintg mengia bler
sentimaint.

Manuela:
Bab pertge ast betg savia far en oter mastier? Medic, scolast u
banchier.

Tatta:
Banchier? Glez fiss anc la pi bela. Nous ischan ena famiglia onesta e
gudagnagn igls daners an moda sincera.

Rolf:
Cura tgi te vast a cumprar en antier camiun vistgadeira, ta dumondas er
betg danonder tg’ igls raps vignan.

Manuela:
Ia na sa betg er anc ma concentrar segl fatg danonder tg’ igls raps
vignan anaint. Ia va da far avonda da dar or els. Te vessas pero er
savia gudagner els cun en oter mastier.

Sm-KLE 1-5_Ena viglia golp_(sm)


6
Rolf:
Ia va surpiglia igl affar da mies bab e lez ò igl 1939, dall’ exposiziun
naziunala, vandia per l’ amprema geda talers da tschigulatta. El scheva
adegna: Sast igl mies mat, er schi la gliout ò betg bler, per ensatge
doltsch onigl adegna anc en rappign.

Manuela:
Chegl pò bagn esser, ma igl ties mastier am ò ruino las mias nozzas, ed
igl mies nom.

Rolf:
Chegl am displai. Ma i savagn betg esser tots da chels stibgias u
scolasts. E te post creir la mia feglia, blers banchiers on fatg igls sies
raps an modas pi tschoffas tgi nous cun igls noss talers. Chegl è en
mastier onorevel e sincer.

Manuela:
Sincer? Schi te mitessas en zichel pi pac ava aint igl latg ed en zichel
daple cacao ainten igls talers, ins savessigl perfign magler els.

Jasmin:
Perchegl igls vandainsa er angal allas fieras ed exposiziuns. Alloura so
la gliout betg reclamar, ubetg bab?!

Tatta:
Pi bod erigl pi bungs. Ossa dovra siva en taler adegna en digestiv.

Valeria:
Cale ossa, nous vagn igl mument oters chitos. Ia sugn anc adegna tot
disturbada.

Manuela:
Ea, e pir scu tgi la gliout ò vurdo cun vanaglorgia, cura tgi ischan nias or
digl uffeci civil sainza Kurt.

Tatta:
È ensatgi sto ainten baselgia a piglier panatienztga oz?

Valeria:
Na mamma, nous na vagn betg lia piglier panatienztga, nous vagn lia
maridar segl uffeci civil.

Tatta:
Gist per chegl. Schi fissas stos a piglier panatienztga, schi fissas betg
anc anavos.

Jasmin:
Forsa tgi Kurt vo anc. (rei)

Valeria:
Noua ella eida tot la gliout, Rolf?

Rolf:
Noua ènigl ias, ha? Chinta giu la Steila. La tschagna è pustada. Da
chegl na dependigl ossa er betg ple.

Valeria:
Ist te betg tot tschent. Ossa magligl er anc segls noss costs. 180
persungas!

Manuela:
Per l’ amour da Dia. E legher fonigl er anc segls noss costs. Ia na vign
mai ple tranter la gliout.

Rolf:
I na vessas er betg stuia anvidar aint tanta gliout.

Sm-KLE 1-5_Ena viglia golp_(sm)


7
Valeria:
(vilada) Nign ò savia saveir, tgi las nozzas geian dalla glatscha giu. E te
anveidas chella sbiraglia er anc a tschagna. Te n’ ist betg ple normal!!!

Manuela:
Chegl na vessa mai cartia... chella barvogna. (bragia puspe)

Tatta:
Ah, tge flott dad esser a tgesa. Giainsa anc ainten baselgia u possa gio
trer aint la tgameischa da notg?

Jasmin:
(dad ot) Gl’ è betg anc ouras dad eir a letg, tatta.

Valeria:
Ena tschagna gratuita per 180 persungas, ia n’ am revign betg.

Manuela:
Vusoters az dez per ena tschagna ed ia stung cò sainza spous.

Jasmin:
Mamma, tge faschainsa cun tot chellas flours? (sterna figlias ainten l’
aria)

Valeria:
Jesses na. Ve digl auto ègl er anc. Chellas porta anavos agl ortulan.

Tatta:
A tgi anavos?

Valeria:
(dad ot) Agl ortulan!!

Tatta:
Na vign mianc an dumonda. Chellas mittainsa sen la fossa da tat,
uscheia ò aglmanc lez ensatge da chellas nozzas, sch’ el ò schon gia
navot digl sies past da bara.

Manuela:
(sbrigia) Da tge nozzas??!!

Jasmin:
Te fast en battibogl, tatta. I vo per la tschagna da nozzas.

Manuela:
I dat nignas nozzas, tatta.

Tatta:
(rei) Tenor igl motto: sainz’ anel nign vadel?

Jasmin:
Ma, tatta!!!

Manuela:
Ia vign anc balurda cun chella tatta.

Valeria:
Povra matta. Ia sa m’ imaginar scu tgi te ta saintas. Ins stat davant igl
ufficial civil e na painsa navot digl mal e cò dei chel tabalori
simplamaintg “na”! Pero post er esser cuntainta, chegl na fiss gio do
navot  da scort, sch’ el dei gio dallas nozzas “na”. Chel pled vessas
santia anc bleras gedas dad el. Pi gugent nign tgi uscheia egn. – U
uscheia egn scu tg’ ia va!

Rolf:
(pitost per sasez) Chel n’è navot schi tgutg. Chel ò schon savia tge tg’el
fetscha.

Tottas:
Tge ast detg?

Sm-KLE 1-5_Ena viglia golp_(sm)


8
Rolf:
Navot navot, va angal tratg igl flo dad ot.

Manuela:
Sch’ia antop chel Kurt ensanouas ainten vischnanca, fatscha gist
sdratscha cun la sia roba.

Jasmin:
Creist tgi te igl canoschas anc, schi te igl veist per en pêr deis betg ple?

Manuela:
E te vignst er anc vedlonder, glèz post esser franca.

Rolf:
Schi fallo ò Jasmin betg. Tge calour digls îgls ò Kurt, dei?

Manuela:
(irritada) Calour digls îgls? Ègl chegl impurtant?

Rolf:
Quant grond è igl ties Kurt?

Manuela:
(mossa cugl mang) Uscheia u uscheia, forsa er uscheia. Chegl è er
betg relevant, da chegl na dependigl betg.

Jasmin:
E tge frisura ò’l?

Manuela:
Ah, ena frisura... tgavels segl tgea.

Rolf:
E la postura?

Manuela:
Postura? Postura la postura n’è er betg relevanta.

Jasmin:
Franc betg. Ma en bel tgigl ò’l, gist scu Brad Pitt.

Tatta:
(saglia se) Exact, chel Knackarsch (ev tgilatta radonda) vaia via er ia,
chegl saia confirmar.

Valeria:
Mamma!!! Pegliat ansemen.

Jasmin:
Te na sast betg bler digl ties Kurt.

Rolf:
Tge ò’l segl conto, igl ties Kurt?

Manuela:
(scu or d’ ena pistola) Segl conto da spargn ò’l 43’000, segl conto a
termin ò’l 20’000, 5 kg ôr, 1000 aczias dallas pendicularas Savognin, 2
taragns da biagier ainten la Svizra Centrala, en bloc cun 12 abitaziuns
ed ena sieranza da veta d’ en milliun. (tots la vardan cun bucc’ averta)
Anc dumondas? (chietezza)

Jasmin:
Scacrament, chegl am patta anturn.

Tatta:
Te vast gist a far pasch cun chella tgilattigna radonda, ancletg.

Rolf:
Chel fiss gio sto bela tabalori da maridar tè.

Valeria:
(enervada) Ossa tanschigl. Chel pover unfant ò fatg tras schi bler e te n’
ast ansomma nigna tgapientscha.

Sm-KLE 1-5_Ena viglia golp_(sm)


9

Manuela:
(bragia puspe) Tipic om.

Rolf:
Tgapientscha, tgapientscha. Per me è er nign tg’ò tgapientscha ainten
chella tgesa da donnas.

Valeria:
Varda tge tgi te ast fatg puspe. (peglia ainta bratsch e stretga Manuela)
Povra matta, te.

Jasmin:
Sch’ella vess survagnia Kurt, fiss’la tot oter tgi povra. (Manuela bragia
puspe dad ot ed infantil)

Rolf:
Alloura vess ella survagnia uscheia en tabalori  scu ia e vess pudia far
anavant da dama nobla. Pero uscheia en vadel scu ia, dattigl angal
eneda segl mond.

Valeria:
Te ist en bov e da chels dattigl anc blers segl mond.

Rolf:
Tuttegna. Pero ò ella gio fatg eneda ensatge aint igl tigneirtgesa, ha?
Ella na so betg lavar, betg far or cugl fier, betg nattager, betg...

Valeria:
...sianto, glez ò ella er gio fatg en pêr gedas.

Rolf:
Ea, cura tgi la maschina da lavar giu è stada rotta. Ed ella ò rot divers
plats, glez ma ragorda bagn.

Manuela:
Angal per chegl tgi las mias unglas èn uscheia lungas.

Tatta:
(saglia an peis) Ed en cuppegn!!! Igl mies cuppegn preferia, igl sulet tg’
ia veva anc dalla mia atgna dota.

Jasmin:
Va bagn savia tg’ ella vegia betg tot la vaschela ainten stgaffa. (rei)

Manuela:
Tedla sorigna, sur d’intelligenza sast te pir ruschanar schi te ast stibgia
tant scu ia.

Jasmin:
Te stebgias gio tschintg onns, e na veist anc adegna betg or pi
intelligiainta tgi avant.

Manuela:
Perchegl tg’ia sumegl a bab. Ed oecotrophologia ò da far navot cun ena
concurenza da bellezza.

Rolf:
Ed igl è anc adegna betg olma tgi so tge tgi chegl vot ansomma deir.

Manuela:
Chegl è simplamaintg magliaretsch. Ia m’ occup cun damagler, tge tgi è
sang e tge nutritivas tg’ins stuess piglier e...

Jasmin:
... e tot chegl angal per betg eir anturn cun ena tgilatta scu ena pralina?

Tatta:
... mabagn cun en tgiglign scu Brad Pitt.

Sm-KLE 1-5_Ena viglia golp_(sm)


10
Manuela:
(a Jasmin) La steiva fiss gist pi bela... (an rabgia) schi te gessas
giuador.

Tatta:
Seias pi tgeras l’ egna cun l’ otra! (cun maniera) Dastga ossa eir a letg?

Tots:
(dad ot) Na!!!

Valeria:
I tanscha ossa. Nous vagn oters problems. Manuela stat cò sainza om.

Rolf:
Ossa ò ensatgi eneda viout la spada. Quants ò ella gio laschea crudar.

Valeria:
Pero betg pir sen igl uffeci civil.

Tatta:
Betg de talmaintg bratgs, ia saint anc bagn. Giagn ossa pi scort a
chellas nozzas, sch’ ia poss gio betg eir a letg. Ia va fom.

Manuela:
(dont bratgs) I na dat nignas nozzas, tatta, ancleist!!! La nozza è
stritgida, igl spous è lippo!!!

Tatta:
Ea ea, igl spous n’at ò betg catto. Ia na sugn betg surda.

Manuela:
(enervada) Chegl fast aposta tatta, ia sa exact tgi te am ast ancletg.

Tatta:
Ancletg bagn, ma betg tgapia. Alloura spustainsa l’ antiera tgossa sen l’
otr’ emda. Dantant ast per franc en oter.

Rolf:
Uscheia en tabalori na catt’ ella betg schi spert ple.

Manuela:
(sbrigiond) Ia vi ossa en om.

Valeria:
(vo tar ella e consolescha) Unfant calmat, i vo er sainza, crei a me.
Perveia da chellas pêr secundas plascheir, dovr’ ena donna nign om, cò
vainsa anc otras pussebladads.

Manuela:
Chegl n’ è betg igl madem. Nign ò gugent me.

Valeria:
Ma na na, ia va gugent tè, la mia tgera pitschnigna.

Manuela:
Ma te n’ ist betg en om.

Rolf:
Oo prest, cun tant peil segls daints, scu tg’ ella ò gio.

Tatta:
Igl taimp porta om.

Manuela:
E cura? Ia na vi betg spitgier pi dei. Ia vign angal pi viglia. (sa totga las
vestas) Varda cò, las ampremas fodas vignan gio.

Jasmin:
At va gio adegna detg tgi te duessas dar se Oil of Olaz!

Rolf:
Cheg nizzegia navot. Vurde vossa mamma!

Sm-KLE 1-5_Ena viglia golp_(sm)


11
Manuela:
(bragia puspe) An otg emdas vigna 25 e na va anc adegna nign om.

Tatta:
Pero sagea igls ast gio. Sast sch’ ins sagia avonda ins sogl er dustar la
fom. Ia na less an mintga cass betg anc eneda stueir... maridar.

Manuela:
Ia less pero egn per me suletta. Mamma sch’ ia na sung anc adegna
betg maridada cun 25, vigna ainten l’ ava. Glez è franc.

Valeria:
Unfant betg raschunga tgutg.

Rolf:
Sen chels pleds vaia gio spitgia. Uscheia ò’ la survagnia anfignen ossa
tot chegl tg’ ella ò lia.

Tatta:
Ella teira gist siva sia mamma.

Valeria:
Ia ampurmet a tè Manuela, per igl ties 25avel ast en om. Chegl è igl
mies regal per tè.

Jasmin:
E schi pussebel cun ena bela mascha cotschna anturn.

Valeria:
Igl ties cumarat Peder, chel è bagn spartia?

Manuela:
Chegl fiss en flot, ma el vei or terribel.

Jasmin:
(sitg) Da notg sast gio stidar la gleisch.

Valeria:
Ò el betg en tatoo segl pèz, ena pulla?

Rolf:
Peder? Chegl è tgunsch pussebel. Ma chel na so Manuela betg
maridar, chel ò nign raps.

Manuela:
Ma te ast bagn avonda.

Rolf:
Digls mies raps vign la mia feglia maldisada a survagneir betg cotschen
ple, basta.

Valeria:
Nous cattagn schon egn Manuela. Alloura festivainsa igl ties anniversari
e las tias nozzas an egna. E nous anvidagn 180 persungas.

Rolf:
Anc eneda. Ah,cala cun chegl. Te na sast betg ampurmetter ensatge tgi
te na sast betg tigneir.

Valeria:
Te sast tgi chegl tg’ ia ampurmet tigna er.

Rolf:
Betg am fò reir. Chegl è gio an otg emdas.

Valeria:
Ed alloura? Otg emdas è en lung taimp. Chegl tanscha per amprender
a canoscher e maridar.

Jasmin:
E per la separaziun tanschigl er anc.

Sm-KLE 1-5_Ena viglia golp_(sm)


12
Rolf:
Exact chegl lessa impideir. Scu duess chel pover om s’ accorscher an
angal otg emdas, tg’ el ò survagnia en unfant maldiso. Cò è igl divorzi
programo gio davant or.

Jasmin:
Chegl è bela tuttegna, igl imputrant è tg’ ella vegia en om.

Rolf:
Scu detg, per la dota stò ella procurar sez. Da me dattigl navot.

Tatta:
Chegl dat per franc ena bela nozza. Scu vei el or, igl nov spous?

Manuela:
(dat ot) I na dat anc nign nov, tatta. Igl amprem igl stoia cattar!!!

Tatta:
Aa, è’ l gio puspe svania? Ma, te cattas franc en oter.

Rolf:
(fò segns sen las ureglias) Planget stuainsa propi vurdar per en apparat
per tatta. I vign adegna mender cun ella.

Jasmin:
Ah tge, tatta è schon an rughel, ella fò angal per az tantar, ubetg
tattigna?

scena 3:
Peder,Valeria, Manuela, tatta, Rolf, Jasmin

Peder:
(aintra, ena butteglia vegn ainten en mang ed en magiol ainten l’ oter. El
è enpo sturn. Vei or scu en vagabund, malsfaltria, tgavels lungs, barba,
jeans slavadas, îgliers) Enstge saia d’ az deir: chegl è sto egna dalla
belas nozzas tg’ ia va via. Donn tgi eras betg vusoters.

Valeria/
Manuela:
Gl’ ò do nignas nozzas!

Peder:
Ma en giantar da nozzas, e tge per egn! Viva! (beva)

Valeria:
Rolf, ast te anvido chel cò?

Rolf:
Va bagn stuia.

Valeria:
Ia va cartia, tg’ igls giast seian ias siva giantar?

Rolf:
Chegl vaia cartia er ia.

Peder:
Chegl vevans er panso. Ma siva ò la musica antschet a sunar ed alloura
ò la festa pir antschet dretg.

Valeria:
Chels fon festa sen igls noss costs, Rolf.

Peder:
E cura tgi gl’on suno igl valser per la spousa vainsa...

Manuela:
... tge valser per la spousa?

Sm-KLE 1-5_Ena viglia golp_(sm)


13

Peder:
Tge valser per la spousa ... i dat angal egn. Ansomma, alloura vainsa
fatg en rentg e vagn applaudia, er schi nign spusalezi ò salto. Ma tge
gaudi tgi vagn gia.

Manuela:
(strameida) En gaudi? Ia vign nara!

Tatta:
E nous tschantagn anturn a tgesa. (stat an peis) Ni, nous giagn er a far
festa. (canta) “Ein bisschen Spass muss sein...”

Valeria:
Mamma, tschaintat imediat puspe!

Tatta:
Te na post mianc cueir igl minim plascheir. Alloura possa er gist eir
ainten la tgesa da vigls u aglmanc a letg. (sa tschainta)

Peder:
Igl migler è sto igl rapimaint digl spusalezi. Tge risadas... nous n’ igls
vagn anc adegna betg catto. (rei dad ot)

Manuela:
(dont bratgs) Logic, ni spous ni spousa eran a lò.

Peder:
Perchegl ègl er sto schi legher. Ia az sa deir, gl’ è bler pi bel da far festa
sch’ igls nozzadours n’ èn betg danturn. Ast da piglier risguard sen nign
e post far oltrasbarolta.

Tatta:
Ia vi er eir, cò ègl en’ atmosfera da lippar. Chegl am demoralisescha
digl totta fatg.

Valeria:
Te na vast betg zap!

Tatta:
Te n’ ast da deir navot a me. Ia sung maiorenna.

Valeria:
Schi te vast ossa schi... schi capetigl ensatge.

Rolf:
Angal vo mamma.

Tatta:
Angraztg, igl mies fegl. (stat an peis spert e davent)

Jasmin:
Ia vign er cun tè tatta.

Valeria:
Jasmin!!

Jasmin:
Ensatgi stò vurdar dalla tatta. (davent)

Peder:
(a Manuela) Vea er te Manuela, igl è propi legher. (Manuela antscheva
puspe a bargeir) Ah na, te na sast betg neir sen la tia nozza, te ist gio la
spousa. (rei) Pero schi te ta meidas, ègl franc nign tg’ at canoscha.

Valeria:
Tgi te ast ansomma anvido chel malsfaltria, Rolf? Varda eneda scu tg’
el vei or e tge bandiera tg’ el ò, da sa turpager.

Sm-KLE 1-5_Ena viglia golp_(sm)


14
Rolf:
El è egn digls mies ameis. Nous tignagn ansemen tras tot igls taimps,
ubetg Peder?

Peder:
Tras tot igls taimps, Rolf. Viva!!

Valeria:
Manuela, nous giagn.

Manuela:
Alla festa?

Valeria:
Na, tar la redacziun dalla Pagina. Nous dagn se en inserat.

Jasmin:
(è antrada) Per chegl dattigl internet.

Valeria:
Ia ma feid betg da chellas tgossas. I vign fatg mengia bler abus cun
chels “blind deits”. (blinde-date)

Jasmin:
Chegl dat gist igl kick, sch’ ins so betg tgi tg’ è da l’ oter mang.

Valeria:
Na, per tia sora duvrainsa enstge serious.

Manuela:
Ia n’ anclei betg?

Valeria:
Nous dagn se en text tar la sparta maridar: giovna donna attractiva cun
pitschen conto, tschertga en om cun en grond!

Peder:
Cun en grond tge??

Valeria:
Conto, te vadel.

Rolf:
Ma chegl na fò ossa betg uscheia ena prescha.

Valeria:
Cler tgi fò prescha, otg emdas passan spert. Nous vagn betg peda da
targinar. Ed ia stò anc cumprar ena nova rassa.

Rolf:
Pertge? Chella tgi te ast aint è nov-raschainta.

Valeria:
Creist tg’ ia teira aint a dus nozzas la madema rassa? Battas? (vo cun
Manuela)

scena:4
Rolf, Peder

Rolf:
Ast santia chegl Peder?

Peder:
Creist tg’ ella veia or pi bagn cun en’ otra rassa.?

Rolf:
Na, betg propi. Te vessas pero pudia piglier en zichel risguard ed at trer
aint galant. E vessas er betg gia da far usche ena baveida, sch’ ia sung
schon betg lò.

Sm-KLE 1-5_Ena viglia golp_(sm)


15

Peder:
Iiia? Te stuessas veir igls oters. Chels reivan mianc ple a tgesa.

Rolf:
Ma dei ossa. Dattigl anc en problem cun Kurt, ni è chella tgossa eneda
per adegna giu da meisa?

Peder:
(rei) Schi tgutg n’ ò Kurt franc anc mai vurdo, scu cura tg’ igl va do chels
30’000 francs.

Rolf:
Chel varda adegna uscheia tgutg, chegl n’ è angal anc mai nign tg’ ò via
avant.

Peder:
Igl amprem ò’ l cartia tg’ ia fetscha en spass ed ò betg lia piglier els. El
gudogna gio avonda scu cuschinier.

Rolf:
(tamento) Possa ma fidar tg’ el dei navot?

Peder:
Cler! Cura tg’ igl va detg tg’ el vegia da gidar puzager talers da
tschigulatta, aint igl sies taimp liber, el scu cuschinier da dieta, ò el
piglia chels 30’000 ed ò angiro da deir navot oter tgi “na”. (rei)  Ma te ist
betg digl tot normal, ena tala somma per en “na”.

Rolf:
Ia sa, ma primo stò ia far alla franca e secondo vaia savia am sanar tar
en pêr collegas. Va gist en’ avagna da disfurtegna aint igl casino.

Peder:
Aha, ed ossa ast fatg ena meta cugls ties cumpogns tgi detta nignas
nozzas.

Rolf:
Gist uscheia, gl’ è nign tg’ ò savia chintar tgi chellas nozzas, tgi eran
planisadas gio da dei, vignan betg fatgas.

Peder:
E tge at ògl purto chegl?

Rolf:
Sch’ ia teir giu chels 30’000 anc passa 250’000 francs. Betg mal,
ubetg?

Peder:
(cun ramproscha) Pero la tia povra matta, ad ella ast betg panso.

Rolf:
Ah tge, chegl n’ ò fatg nign donn tg’ ella ò survagnia eneda egna giu
pigl tgea. Ed ansomma, i dat anc avonda oters omens segl mond.

Peder:
Am para betg andretg, chegl tgi te ast fatg. Per tè ègl igl pi impurtant tgi
te seias puspe liquid e possas eir a giuier anavant. Te ist freid scu en
glatscher.

Rolf:
Exact. Pero dattigl gio puspe neivlas agl tschiel. Valeria manegia tgi la
nossa feglia maltratga vegia da esser maridada anfignen igl sies 25avel
anniversari.

Peder:
Pertge chegl? Ò Manuela gia en accident?

Sm-KLE 1-5_Ena viglia golp_(sm)


16

Rolf:
Ha?

Peder:
Te ancleist bagn, en accidentign.

Rolf:
Scu?

Peder:
(struba igl îgls) Ò’ la en pangign aint a furn?

Rolf:
Ha?

Peder:
(dont bratgs) Ma sacrament, ella an speranza e dovra en om?

Rolf:
Betg dò tant bratgs. Na na, glez betg, ma te sast scu tg’ igl è. Schi
Valeria è sa fitgeida sen ensatge, schi stogl daventar a tot prietsch.

Peder:
Perchegl am vaia laschea sparteir. Per tgi possa deir puspe igl mies
meini e vigna ansomma puspe a pled.

Rolf:
E chegl angal siva seis meis. Ord chel muteiv sung ia dall’ idea tgi
maridar dovra taimp. Chegl è da lascher madirar, schiglio dattigl navot
galant.

Peder:
Aha.

Rolf:
Ia vess savia veir mintgigna an vischananca, ma ia va lia spitgier
anfignen tgi va gia catto la dretga.

Peder:
E pertge ast alloura tuttegna betg spitgia?

Rolf:
(varda anse) Ia na sa er betg pertge tge tg’ ia sung nia chistiia an tala
maniera.

Peder:
Bung, tot na sast betg aveir. Ena noscha donna persiva en job da
tschigulatta. Chegl n’ è er betg mal, ni?

Rolf:
So, ossa anavos tar la tgossa. An otg emdas ò Manuela anniversari ed
ella vot esser maridada anfignen alloura.

Peder:
Betg am fò reir. An schi curt taimp na cattas nign tgi la vot gist maridar?

Rolf:
Te na canoschas betg las mias femnas. Chellas dattan se en’
annunztga per en spous. Ed an vischnanca ins sogl exact tgi schi
Valeria antscheva a tradlar anturn, schi dattigl...

Peder:
... en toff?

Rolf:
Chella vign da cuntanscher tot chegl tg’ ella vot. E chegl è la mia
schanza da far anc eneda igl madem scu tar chella nozza cò. La gliout
niro a far scumessas e scumessas cunter me, sch’ ia dei tgi chegl na

Sm-KLE 1-5_Ena viglia golp_(sm)


17
gartegia mai, an otg emdas. Ed ia am poss sanar cumpletamaintg, e
siva cala da giuier. Chegl dat igl mies davos grond coup, vignst siva?

Peder:
(dat digl tgea) Ea ea... na!

Rolf:
Perchegl stoia mez tschartger egn per ella. Egn tgi fò chegl tg’ ia dei e
sast tge? (igl dat en cuffen) Ia igl va gio catto, ancleist?

Peder:
(dat digl tgea e sa sgratta igl tgea) Eeea... naa... e tgi fiss chel furtino?

Rolf:
Te!!

Peder:
(dat digl tgea) Chel vessa er ia tscharnia... (saccorscha tgi Rolf
raschunga dad el) ... Tgeee? Iiia???

Rolf:
Gist uscheia!

Peder:
(varda sen la butteglia vegn) Davent da dumang bev’ angal ple ava!!

Rolf:
Exact. L’ emda proxima per franc. Te stost veir la testa clera.

Peder:
Battas ossa digl totta fatg. Manuela ed ia! Ia sung led tg’ ia sung puspe
liber.

Rolf:
Ma te na stost betg maridar ella!!

Peder:
Na??

Rolf:
Na. Angal far finta. Perchegl dovra gio tè. E dus deis avant las nozzas
svaneschas dalla cuntrada. Ma ancleist prest?

Peder:
(dat digl tgea) Ea... na!!!

Rolf:
Tedla bagn. Nous raspundagn a chell’ annunztga dalla mia donna, e
chegl uscheia tg’ ellas na vignan mianc sen l’ idea da tschartger en oter,
ancleist?

Peder:
(dat digl tgea) Ea... na!!!

Rolf:
Anc eneda: per las proximas otg emdas ist te betg ple Peder Müller,
mabagn... aaa... Gion Meier. Viev, nigns unfants, commersant d’
immobilias cun en’ atgna villa.

Peder:
Vau. Vaia?

Rolf:
(dont bratgs) Na, ast betg. Ma te fast scu schi te vessas.

Peder:
Aha. E la tia feglia na possa er betg maridar, stò angal far finta?

Rolf:
Ossa ast ancletg!

Sm-KLE 1-5_Ena viglia golp_(sm)


18
Peder:
Ed ainten letg, vaia er angal da far scu schi...?

Rolf:
Lò ast da far ansomma navot. Te deist tgi te na fetschas navot ve digl
electric, avant las nozzas.

Peder:
E... sch’ ella vot macager ve dalla beschla da contact...??

Rolf:
(dad ot) ... Alloura deist tgi te vegias migrena, capito!!!

Peder:
(dat digl tgea) Eeea... (vot gist deir na, ma vasond l’ igleida noscha da
Rolf, dat el anavant digl tgea) Ea ea ea!!!

Rolf:
Bung.

Peder:
(tigna se igl det) Ehm, dastga dumandar anc ensatge?

Rolf:
Ma navot cumplitgia!

Peder:
Manuela e Valeria am canoschan. Chegl at è bagn cler?

Rolf:
Ma naturalmantg. Uscheia scu ossa na sast betg neir notiers. Na, cò egl
da far remedura. Te vast tigl coiffeur e taglias igls tgavels e la barba.

Peder:
Ma chella barba vaia gio la mi’ antiera veta.

Rolf:
Te ist angal sto mengia marschung da far la barba. I vign fatg chegl tg’
at dei, e navot oter. I vo per massa raps. E te ist igl mies amei.

Peder:
Da glez na m’ accorscha navot. Am para pitost tgi te nizzegias or me, e
chegl gio l’ antiera veta.

Rolf:
(sitg) Perchegl èn ameis gio cò. So dai! E te dast calour agls tgavels, ed
an pe digls igliers vast per lentas da contact e ... (igl varda da sensom
anfign giudem) (naturalmantg angal schi en vainter è cò, schiglio metter
aint en plimatsch per igl 1. act) ... chel buttatsch stò davent.

Peder:
Scu davent? An en pêr deis u tge?

Rolf:
Sast metter se en corset, basta.

Peder:
Ist schiglio anc sang. Na, ambleida, chegl na fatscha betg.

Rolf:
Te n’ am vot bagn betg deir cano, per uscheia en pitschen sarvetschign.
Betg ambleida tg’ ia va gido a te da cattar chella plazza tgi te ast.

Peder:
E chegl niroia a stueir santeir la mi’ antiera veta. Ed an perpeten
stuaroia esser angraztgevel a tè. Ah cala, chegl è fagn vigl, chegl n’
interessescha nign ple.

Rolf:
Fast u fast betg?

Sm-KLE 1-5_Ena viglia golp_(sm)


19
Peder:
(schema) A schi bung, pero siva da chella cumegia vainsa da traftger
navot ple ansemen...

Rolf:
Tge manegias?

Peder:
Siva ischans quitt.

Rolf:
Bung. Tedla bagn. Te stost naturalmantg er ruschanar en zichel pi
nobel, betg uscheia primitiv. Te stost parteir or pleds esters dretg e
sanester e la tia vousch stò neir pi temperada, ancleist.

Peder:
Vaia dalla metter ainten ava tieva? Ma tge fast te dantant?

Rolf:
Igl amprem dunga ancunaschaint la nozza an vischnanca. Alloura
fatscha ena ploma mettas ed igl davos vigna an viadi da
perfecziunamaint a Las Vegas e turn pir en’ emda avant las nozzas.
Uscheia nign tgi suspecta navot.

Peder:
Ed ia?

Rolf:
Te lavouras e fast amuranza cun la mia feglia.

Peder:
Aha. E tge varda or per me an chel affar? (fò manevra da raps)

Rolf:
(igl dat egna sen la spadla) Navot Peder, uscheia ensatge ins fogl per
spir plascheir ve dalla tgossa. (rei)

Peder:
Aha, navot, scu adegna. (dat digl tgea per sasez, alloura ò’ l ena idea,
rei vers Rolf ed igl dat er sen la spadla e dei ironic) Vurdagn alloura anc
tgenegn da nous dus tgi rei igl davos!!!

TENDA

2. ACT

scena 1:
Manuela, Valeria, Tatta, Jasmin

(Manuela e Valeria tschaintan a meisa e fon en plan da tschantar, tatta tschainta segl
canape e fò caltschoul. Jasmin ligia en’ illustrada)

Valeria:
Chegl è tgutg. Nous na rabagliagn betg aint tot las meisas ainten l’
Alpina.

Jasmin:
Perveia dallas nozzas da Manuela nironigl betg a biagier ve en toc.

Manuela:
(stebgia) Nous giagn... (idea) Ia sa nous giagn ve Pulens.

Tatta:
Ia va fom da pulenta.

Sm-KLE 1-5_Ena viglia golp_(sm)


20

Valeria:
Fò caltschoul e tai mamma.

Manuela:
(dad ot) Nous vagn betg plaz avonda ainten l’ Alpina, tatta.

Tatta:
Dalla davosa nozza vainsa er gia plaz e lò era er anc l’ antiera
parantella da Kurt anvidada. Gion n’ ò nigna parantella uscheia tgi
vessan bagn da veir plaz per tots.

Jasmin:
Ea, la davosa geda eran anvidadas angal 180 persungas, chest’ eda
ègl 260.

Tatta:
Tar mintga nozza ègl daple gliout. La proxima geda stuaronsa eir giun
la halla dalla Higa a Coira, schi tanscha cun lezza.

Manuela:
Te na stost betg surfar, tatta. Ia mareid angal en’ eda.

Jasmin:
Ma tge, ist franca??

Tatta:
Noua tgavez adegna or tanta gliout... sen santieri?!!

Valeria:
Mamma!

Manuela:
Tatta, stò salda e fò caltschoul.

Tatta:
Ia na stò betg far tanta prescha, anfign tgi te survignst pitschens èn
chels caltschouligns gio dadei fittos.

Manuela:
Mamma, schi mitessan la meisa cugls ufficials davos aint igl cantung?

Valeria:
Na vign mianc an dumonda. Chegl è High society. Chels ins stogl veir
ed els nous. I fiss migler da metter igl prer ed igl chor ainten la steivetta,
per chels ègl tuttegna.

Tatta:
An nign cass, igl prer stat ainten sala. Nign respect dalla baselgia.

Valeria:
Mamma stò chietta e fò caltschoul.

Manuela:
Bung idea, mamma. Alloura na disturbigl er nign schi antschevan a
cantar.

Tatta:
Ia tedl pi gugent igl chor a cantar, tgi tè a ruschanar.

Valeria:
Jasmin, metta meisa, igl signour Meier niro bagn bod a giantar.

Jasmin:
Adegna ia.

Manuela:
Schi te ist eneda uscheia ena dama scu ia, na stost er betg far ple tez
chegl.

Sm-KLE 1-5_Ena viglia golp_(sm)


21
Jasmin:
Alloura viglia pi gugent metter meisa, tgi  survagneir tantas fodas an
fatscha scu te. (vo or spert)

Manuela:
(dad ot) Mamma, chella stò mianc ampruvar da neir allas mias nozzas.

Valeria:
Calmat mia tgera, ella è gio anc en mez unfant.

Tatta:
Tge, survignst ossa tuttegna en unfant?

Manuela:
(indignieda) Na tatta, ia na survign nign unfant.

Valeria:
Forsa tgi tatta ò raschung ed ia survign gio en beadi. Sast chegl n’ ins
s’accorschigl betg gist da l’antschatta davent.

Manuela:
Ia m’ ancorsch tg’ia m’ ancorsch navot.

Valeria:
(fora anavant) Ah tge, ia va daple experientscha tgi te an chel gro. Dei,
è’ l da sanc tgod igl ties Gion?

Manuela:
Da sanc tgod? (stebgia) Na.

Valeria:
(savont) Ea cun 35... u è’ l gio pi vigl?... ins ègl betg ple gist schi furious.
Pero scu è’ l?

Manuela:
(enervada) Ia na sa betg.

Valeria:
Tge manegias, te na sast betg? Te igl canoschas ossa gio ple tg’ en
meis. (Jasmin aintra cugls plats) Jasmin te disturbas, vo or er per la
pusada.

Jasmin:
Dastga metter igl amprem igls plats sen meisa? (metta giu)

Valeia:
Mamma vo or an tgadafi per igls magiols.

Tatta:
Ia stun cò salda e fatsch caltschoul. Ia na saint tuttegna navot.

Jasmin:
Sunga ainten chella tgesa angal ple la fantschela?

Valeria:
(sbrgiont) Or!! (Jasmin vo or faschont igl botsch) (a Manuela) Tge vottigl
deir tgi te saptgas betg?

Manuela:
Gion ò detg tg’ el viglia spitgier anfignen la notg da nozzas.

Tatta:
Ma tge tabalori ègl chegl.

Valeria:
Ia va cartia tgi te saintas navot, mamma?

Tatta:
Tge ast detg?

Valeria:
(a Manuela) Anfign la notg da nozzas? Noua dattigl anc uscheia
ensatge? Cò è ensatge betg an rughel.

Sm-KLE 1-5_Ena viglia golp_(sm)


22

Tatta:
Forsa è’ l impotent.

Valeria:
Mamma!

Manuela:
(indifferent) Gion ò detg, el seia romantic e sch’ el veia me, igl teirigl
ansemen tot... per spir plascheir.

Valeria:
Chegn n’ è betg romantic, chegl è idiotic... cò n’ è ensatge propi betg an
rughel.

Tatta:
Ma simpatic è’ l, igl Gion.

Valeria:
Ma az tignia e bitschia vez bagn gio?

Manuela:
Ma cler.

Valeria:
Ma betg at lascha trer tot igls verms or digl nas. Schi el at tigna uscheia
stagn, alloura t’ ancorschas ensatge?

Manuela:
(stebgia) Bagn ensatge deir.

Valeria:
(dad se en bratg) Manuela...schi exact na vaia tuttegna betg lia saveir...

Manuela:
Las sias clavs digl auto ò’ l adegna ainten cassatga.

Valeria:
(Jasmin aintra cun pusada) Jasmin, mamma, or!! Nous duvragn anc
bavrondas. La soppa pudez er gist purtar ed igl pang...

Tatta:
Tge ast detg?

Valeria:
(dad ot) Te vast ainten la tgesa da vigls, schi te saintas schi mal.

Tatta:
(stat spert an peis e vo or cun Jasmin) Ena miracla... ia saint puspe...
ena miracla è capitada. (vo or spert cun Jasmin)

Valeria:
Ell’ am teira igl davos nerv. Manuela, ist te propi franca tgi te vot
maridar Gion? Betg tgi cò marscha forsa navot ple.

Manuela:
Ma el è commersant d’ immobiglias, cun villa. El ò X tgesas ed ena
massa raps.

Valeria:
Chegl sulet na tanscha betg. Ensatge stuess schon anc marschar,
aglmanc igl amprem taimp. Anfign tg’ ia va igl mies amprem beadi.

Manuela:
Schiglio dattigl anc Viagra.

Valeria:
Na, chegl n’ è betg bung, ins vei ve d’ en om sch’ el ò piglia Viagra. Sot
na tignigl betg dei, e chise stattan igls tgavels anc deis or adretgse... tar
chels tgi on anc tgavels. Ma sast, schi strubaglea scu tgi Gion
raschunga, am dumonda, schi cò funcziuna ansomma anc tot andretg.

Sm-KLE 1-5_Ena viglia golp_(sm)


23

Manuela:
Tedla, ia mareid ossa gl’ amprem. Siva saia vurdar schi gl’ è danturn
ensatge. Ia va gio angal ple en’ emda peda, avant tgi vign 25.

Valeria:
An en’ emda so capitar bler. Forsa stuessas tuttegna piglier igl
banchier. An sasez gez er bler pi bagn ansemen. El è er intelligent. Ed
en tetel aristocrat vusess er or bagn an la nossa famiglia. Digl reminent,
el vot er anc neir a far ena visita oz. Sung betg stada bunga digl
persvader tgi te vegias betg interess e peglias Gion.

Manuela:
Ma el ò angal chel casti, en Jaguar ed ena bierereia. E Gion ò 120
abitaziuns... (Jasmin e tatta aintran cun soppa e bavrondas)

Valeria:
Ea gl’ è curious tgi egn tgi lavoura tar la banca so metter tant d’ en
mang.

Tatta:
Pertge curious? Chels sgroman scu nars e nous paiataglias vagn siva
da bever or la soppa, schi la banca fò bancarotta.

Manuela:
El n’ è betg uscheia egn. La sia famiglia ò raps.

scena 2:
Peder, Valeria, Manuela, tatta, Jasmin

Peder:
(petga ed aintra. El è vistgia scu tgi Rolf veva detg e dat fadeia da
ruschanar bagn formulo, chegl tgi gartegia ansomma betg. El raschuna
er adegna cun ena vousch ”doltscha” (stò betg esser) El porta flours per
Manuela, pralinas per Valeria, suc d’ oranschas per la tatta ed ursigns
da gumma per Jasmin)

Valeria:
(doltschign) Ossa vurde cò, Gion! Bel tgi ischas gio rivo. Nous savagn
gist antschever.

Peder:
(prova da ruschanar nobel) Ia va purto enqual piculezzas. Flours per la
mia tgera meirigna...

Manuela:
(interrompa) Gio puspe en tgagliom. I dat gio allas nozzas anc avonda
da chel verdem. Mett’ las ainten chella vasa.

Peder:
... Con... con... confetti per la mia pi tgera sira... (dat las pralinas)

Valeria:
(surfaschont) Chegl na fiss betg sto basigns... angraztg fitg, fitg.

Peder:
...suc d’ oranschas per la tatta... (dat ad ella)

Tatta:
Angraztg.

Peder:
Ed en pachetign ursigns da gumma per la sorigna.

Sm-KLE 1-5_Ena viglia golp_(sm)


24
Jasmin:
Am vessas pi scort purto la “Freundin”. Lò ègl aglmanc aint intressantas
istorgias d’ amour.

Peder:
(peglia la vasa e metta aint las flours) Vi veir andamaint per la proxima
geda. La giuvantetna dad oz è gio sclareida bod.

Valeria:
(cun tung dubious) La giuvantetna bagn, ea.

Peder:
E per me vaia cumpro chells bungs setgerigns.

Tatta:
Ègl chegl ossa Viagra?

Valeria:
Mamma!

Tatta:
Ea ea. Ia ma tschaint e magl...

Valeria:
Pigle plaz, per plascheir. I dat soppa d’ aspargias.

Tatta:
Forsa tgi chegl geida enzichel.

Valeria:
Siva dattigl anc barso da portg, tagliarigns e verdura.

Peder:
Chegl tunga stupent. Ò la mia spinousa... ia manetg la mia spousa, fatg
igl barso?

Jasmin:
Manuela na dastga betg cuschinar. Ella niss schiglo sintinztgeida
perveia d’ amprova da mordraritsch. (rei dad ot, la tatta er)

Manuela:
Tè anveida per franc betg a nozzas.

Peder:
Alloura ègl bung. Ma la mia meirigna na stò betg cuschinar a tgesa,
perchegl vainsa ena cuschiniera. E schi vagn visitas laschainsa neir en
brichet da cuschigna. (tottas tschaintan)

Valeria:
Stupent, ena brigada da cuschigna. Ia crei tgi te vegias tratg la gronda
sort, Manuela.

Tatta:
Speragn, tgi seia betg la gronda nolla.

Peder:
(peglia la butteglia vegn e la varda) En excellent vegn, tgi ans observez,
tgera sira. (metta aint igls magiols plagns)

Jasmin:
En aschign doltsch, barique extra gioven,dalla sponda sumbrivanta da
Surava.

Valeria:
Faschagn viva sen las nozzas, signour Gion.

Peder:
Lasche davent chel signour, tgera sira, ia va nom Pe... Gion.

Valeria:
Am è dretg, stimo schender. Ia va nom Valeria.

Sm-KLE 1-5_Ena viglia golp_(sm)


25
Tatta:
Ed a me sast deir tatta, mattatsch. (ella igl dat en bitschung sen la
vesta. Peder puzegia giu schinigia)

Jasmin:
Viva confamigliar. A me na stost betg dar en bitsch, ia na dovr betg chel
litgem.

Valeria:
Ma ia bagn. Vea no cò tger schender. (Igl dat en bitsch pi lung)

Manuela:
I tanscha, mamma.

Valeria:
Viva! (tots bevan) (da bas a Manuela) Dar bitschs so’ l bagn, chegl
funcziuna.

Manuela:
(Peder beva or igl antier magiol) Am para tg’ igl vegn at gosta, sch’ ia
vei scu tgi te igl sveidas.

Peder:
El è propi fitg degustabel. El ò en bugn matg... ia manetg bouquet ed
ena... ehm sorteida, gustousa, benigna, forsa enpo roca ma tot an tot
averta.

Valeria:
Sorteida?

Peder:
Exact.

Valeria:
Vez gio pondero noua tgi passantez l’ emda da mêl?

Manuela:
Nous giagn cugl tren a Vienna.

Tatta:
Cugl tren? Lungurous. Digl mies taimp ins fiss ia cun ena gronda
carotscha americana, noua tg’ ins vess savia eir, mintga mument segl
sez davos, a far ...

Valeria:
...Mamma!!

Tatta:
Ea ea, ia fatscha caltschoul e tai, ia manetg, ia magl e tai.

Manuela:
El vot viandar ecologic.

Peder:
Ea, ia sung en verd zuppo. Ia sgol betg gugent. Chels eroplans
smarlattan l’ antiera autosfera cun las sias streflas da condolenza.
Uscheia tgi la rosna d’ odol crescha an en crescher.

Tatta:
Vez gio en idea tge tgi gez a vurdar a Vienna?

Manuela:
Ia vi eir tar chella  conditoreia tgi fò chellas bungas coulas da marzipan.

Valeria:
Te manegias las coulas da Mozart?

Manuela:
Ea gist chellas. Era Mozart pi bod betg er en musicant da veia?

Peder:
Ma la mia tgerigna, Mozart na veiva gio ple tgi 200 onns betg ple.

Sm-KLE 1-5_Ena viglia golp_(sm)


26

Manuela:
Alloura stò’l veir fatg ena producziun gigantica da coulas, schi tanschan
anfignen oz. (rei)

Peder:
Ia vi an mintga cass eir all’ opera. Igl mument vo gist chel musical da
Lord Wepper: Igl... igl tampon dall’ opera.

scena 3:
Bruno, Valeria, Peder. Tatta, Jasmin, Manuela

Bruno:
(aintra cun en matg flours) Bun de a tot la raspada.

Valeria:
Igl signour de Giacomo. Bavegna.

Bruno:
(vei Manuela) La mia carezada Manuela. Dastga dar a vous, scu
mussamaint da mia admiraziun per vous, en matg da flours carinas?

Manuela:
O Dia, gio puspe flours. Angraztg. (peglia e las metta ainten en otra
vasa)

Peder:
Tge  tabalori ègl chegl?

Bruno:
Dastga ma preschentar: Bruno de Giacomo.

Peder:
Plascheir, Gion da Tonign.

Bruno:
Ia manetg, de Giacomo è igl mies nom da famiglia. Ameis am nomnan
Brunello... en zichel sanc taliang vaia er anc.

Peder:
E tge lez dalla mia Manuela?

Bruno:
(sursto) La vossa Manuela? Glez na sunga betg franc. Ia l’ admeir, siva
da chegl tg’ ia la va veisa per l’ amprema geda.

Peder:
Ia sa angal deir, chegl è la mia meirigna, vous savez tgappar en’ otra.

Valeria:
Jasmin, porta anc en plat per signour de Giacomo.

Jasmin:
Cler, perchegl èn fantschelas er cò.

Tatta:
Lessas er en magiol da chel ischia? Cun chel az teirigl betg angal
ansemen igl magung.

Valeria:
Mamma.

Tatta:
Ia sa, ia na dei er navot ple.

Bruno:
Na angraztg, pi gugent en magiol ava.

Sm-KLE 1-5_Ena viglia golp_(sm)


27
Valeria:
En plat soppa piglez pero bagn?

Bruno:
Ma gugent.

Jasmin:
(cun en plat) Ia na lev betg se ple, e schi vess da rivar igl prenci William
da steiv’ aint.

Tatta:
Soppa d’ aspargias. Chella toffa schi bagn da pischier.

Valeria:
Mamma, betg raschunga uscheia primitiv.

Bruno:
Igl patrung tgesa n’ è betg anc da return?

Tatta:
(mossa sen Valeria) Igl patrung tgesa tschainta cò a meisa. Schi
managez igl mies fegl, lez è anc aint igl aviun.

Valeria:
Az gosta la soppa?

Bruno:
I na stò gio betg adegna esser kaviar. (rei artificial)

Peder:
A me gost’ la stupent.

Bruno:
Per mies gost ò ella en po mengia blers cungiamaints.

Valeria:
Vous na stuez betg magler ella, signour de Giacomo. Ia port gist igl
barso da portg. Manuela, vot betg neir e gidar a me? (stat an peis e vo)
(mintg’ eda tg’ ena  dama stat an peis, stat Bruno er an peis e sa
tschainta puspe, tot tenor Knigge)

Manuela:
An sasez betg.

Peder:
Nous duvragn Manuela a cò, stimada sira. Ensatgi stò gio conservar
cun nous.

Tatta:
Noua vez ansomma vossa hetta, signour de u da?

Bruno:
(irrito) Hetta?

Tatta:
Ea, casti, castello, fortezza, uscheia ensatge vez bagn?

Bruno:
Aha, ea, igl casti dalla mia famiglia è ainten las Ardennas.

Tatta:
En casti cun antennas? Nous vagn gio da dei televisiun cun cabel.

Peder:
Pah, tge tg’ ins so sa prestar, sch’ ins lavoura tar ena banca.

Bruno:
Mument, ia na sung betg uscheia en da chels managers tgi mettan
nossa antiera branscha an ena schleta gleisch. Ia sung angal
consultant per ena banca gronda. Igls daners ò la mia famiglia fatg. Ia
sung er angal ple da rar an Svizra.  Angal per igls investours.

Sm-KLE 1-5_Ena viglia golp_(sm)


28
Peder:
(rei) Ha, rumantsch n’ è er betg ple igl voss lungatg? Chegl sa nomna
transistours.

Bruno:
(irrito) Schi managez.

Jasmin:
Vau, chegl am plaschess bagn, en casti ainten las Ardennas.

Manuela:
A me betg, ia na vign betg gugent agl exteriour.

Bruno:
Igl casti è sen ena pitschna colina. Ins contanscha bagn el e la vista fò
batter mintga cor pi spert. La notg fò igl casti resplender la gligna e las
steilas.

Jasmin:
Chegl è franc magnific.

Bruno:
A vous plaschess chegl, Jasmin?

Jasmin:
Gio las vossas descripziuns am fascineschan.

Peder:
Ia va er gugent chegl. La gligna, las steilas, ia savess star ouras or e
vurdar se, (mossa cugls mangs) ... l’ antiera universitat per me sulet.

Manuela:
Ea, chegl è gio bel e bung, ma mengia gliunsch davent.

Jasmin:
A me plai chegl.

Bruno:
Ma bagn, ia na sa betg tge tg’ ia duess deir. (la varda dei, siva Manuela
e puspe Jasmin. Valeria vign cugl barso)

Valeria:
So, ossa dattigl barso da portg. Tgi vo an tgadafi per igls tagliarigns?
(varda sen Jasmin)

Jasmin:
Ea ea, ia vign.

Bruno:
Ia geid a vous, Jasmin. (els von)

Valeria:
En simpatic om, e schi survatschevel, igl noss banchier. De no igls
plats, ia dung or.

Peder:
Finalmantg ensatge dretg da magler. (tanscha dalunga ve igl plat)

Valeria:
Te ast gio dretga fom.

Peder:
Conservaziun fò fom.

Tatta:
Alloura vess Valeria da magler tottade. (Jasmin e Bruno turnan cugls
tagliarigns)

Valeria:
Mamma, deportat galant, schiglio zoppa la tia protesa e te sast alloura
vurdar scu tgi te vignst da magler igl barso, ancletg!

Sm-KLE 1-5_Ena viglia golp_(sm)


29
Tatta:
Schi dei scu tg’ ia sa noua tg’ igl mixer è, dovra nigna protesa. (rei)

Valeria:
Otg, ossa vaia mengia pac barso. Ia na va betg fatg chint cun signour
de Giacomo. Manuela, dò en toc digl ties barso.

Manuela:
Franc betg.

Jasmin:
Ia dung gugent digl mies. (dat ad el)

Bruno:
Chegl è bel da vous, Jasmin.

Valeria:
E tge schez digl mies barso?

Bruno:
Excellent, sal e cungiamaints an perfetga harmoneia e chella crosta
hmm..., e la sosa è aromatic e dat a tot en gost fitg aparti e savurous.

Valeria:
Angraztg fitg. E Gion tge deist te? (plagn spetgas)

Peder:
(sitg) Bung! (maglia anavant)

Bruno:
Da las nozzas duess neir sarvia en barso tenor voss recept, ubetg
Manuela.

Peder:
(a Valeria) Da tge nozzas raschung’ el?

Valeria:
Igl signour de Giacomo ò er dumando da spusar Manuela, tger Gion.

Peder:
Ma tge crei chel sabiot, tg’ ò ple fem tgi fi? Ia sto prostituar
vehementamaintg.

Bruno:
An chella tgossa n’ è igl davos pled anc betg detg.

Peder:
Manuela, dei te ensatge, per favour?

Manuela:
(maglia cun gost) Ia na bait betg cun la bucca plagna.

Bruno:
Manuela, ia admiresch la vossa abilitad d’ observar la tgossa, cun la
distanza duevla.

Tatta:
Chegl n’ è betg ena abilitad, chegl è arroganza.

Valeria:
Mamma, te vast gist dalunga ainten tgombra.

Tatta:
Tge deist?

Bruno:
Ia az niro far ventirevla, tgera Manuela. Ia vign az adampleir mintga
giaveisch, anc avant tg’ igl vez ansomma panso. Ena Manuela da Thurn
e Taxis saro ena figura sblatga dasper vous, ena figura scu ena neivla
sainza forza an la glischour dalla mesa gligna.

Sm-KLE 1-5_Ena viglia golp_(sm)


30
Peder:
(è sto an peis e sa posta davant Bruno) E schi te raschungas anc dei
uscheia scunflo cun la mia spousa, at dunga egna sen igl ties gibo, tgi
te veist la tia mesa gligna angal ple tras ena brainta, ancleist! (stattan
front cunter front)

Bruno:
(excito) Chegl vo ossa mengia gliunsch. Chegl n’ am lascha betg
plascheir. Ia vi satisfacziun.

Peder:
Tge vot te disgustous?

Bruno:
Ia sung cunter violenza absurda. Igl pi gugent am duellesa cun vous
sen basa intellectuala. Pero veia tgi lò vez nignas armas.

Peder:
Ha? (a las otras) Am ò el gist amparmalo?

Tatta:
Betg propi, el ò angal detg la verdad sen en livel pi ot.

Peder:
Ossa raschunga ella er uscheia scunflo.

Bruno:
An nossa tgesa, vainsa mantignia anfignen oz, la tradiziun viglia da
cumbatter an moda correcta. Stimo Gion, vous dastgez tscherner las
armas historicas.

Peder:
Armas histericas? Tscherner?

Bruno:
Gist uscheia. A l’ alva dalla dumang, igl de dallas nozzas nironsa a
decider, tgenegn da nous tgi magna Manuela davant igl altar. Spada u
pistola stattan a disposiziun.

Peder:
Chegl vot deir, vous lez en duett cun me?

Bruno:
Ea.

Peder:
Ia fiss pitost per la furtga da grascha. Tar spada e pistola na vaia
tuttegna nigna schanza. Vous ischas en profi ed ia en armatour.

Bruno:
Alloura pigliagnsa las pistolas. Vous vez anc en’ emda per exercitar. Ia
ma recumond. (fò ena stgava e vo)

Jasmin:
Spitge signour de Giacomo, vous na dastges betg eir, schi ischas
talmatg exito. (vo siva)

Tatta:
Tge è’ l?

Valeria:
Mamma, tai!

Manuela:
Chegl na para betg pussebel. Vous n’ az pudez betg duellar? Siva
tutgez tots dus ed ia sugn puspe cò sainza om.

Tatta:
Te vessas stuia ta decider.

Sm-KLE 1-5_Ena viglia golp_(sm)


31
Peder:
Ea, glez manegia er ia.

Manuela:
Betg seias vilo, Gion. Ma mamma am ò sfurzada da piglier igl banchier.
Ia na sa betg ple tge tg’ ia va da far.

Valeria:
Aha, ossa sung’ ia la colpa. Pero ia at dung anc en davos cunsegl. Te
vast ossa dus deis cun Gion an sorteida, e schi te n’ ist betg franca, anc
dus deis cun Bruno e siva ta decidas. Te ast anc en’ emda peda. Mianc
prova da scunterdeir. Seias ena pulita e vegias en po divertimaint.

Manuela:
Tge vaia ossa da far? Esser pulita u veir divertimaint?

Tatta:
Glè  betg da creir, scu tgi te ta mesdas ainten las tgossas digls oters,
Valeria. Lascha far Manuela chegl scu tg’ ella vot.

Valeria:
Mamma, betg discorra da tgossas tgi te n’ ancleist navot. Duste giu da
meisa e ge or an tgadafi.

Manuela:
Ma mamma, ia...

Valeria:
Fò chegl tg’ ia va cumando. Ia sto ruschanar dus pleds suletta cun
Gion. (Manuela e la tatta peglian ansemen la roba e von an tgadafi,
dantant) Gion, vot anc en magiol vegn?

scena 4:
Peder, Valeria, curt tatta

Peder:
Ia na dei betg na.

Valeria:
Chel chietescha bagn, chel vegn, ubetg? (metta se vegn) Vea Gion,
tschainta sen igl canape. (Peder fò chegl, Valeria igl porta igl vegn e sa
tschainta er segl canape. Ella vo adegna pi manevel a Peder, lez vo
adegna pi davent anfignen tg’ el è oradem e na so betg lippar ple)
Bruno at fò stagna concurenza, Gion?

Peder:
Per me è’ l en pulot. Crei da neir cò, ruschanar uscheia scu sch’ ins
vess adegna da veir en lexicon an cassatga per neir siva tge tg’ el dei, e
vot maridar Manuela. Chegl disturba igl mies antier confect.

Valeria:
Sast Gion, la veta n’ è betg simpla. Te stost cumbatter per reuscheir. Te
stost mussar a Manuela tgi te ast gugent ella.

Peder:
Ea, cun pistolas. Cò am tgava la mia atgna fossa.

Valeria:
Schi Manuela na decida betg per tè, niroia a vurdar tgi na vigna betg tar
igl cumbat.

Peder:
Ia va bagn detg ad ella tg’ ia vegia avonda raps, ena villa, en...

Sm-KLE 1-5_Ena viglia golp_(sm)


32
Valeria:
(interrompa) Chegl na tanscha betg. Ena donna dovra anc otras
tgossas per esser cuntainta, Gion. Sast i dovra schon en zichel daple,
ancleist?

Peder:
Ma schi tge anc?

Valeria:
Ena donna stò s’ accorscher tg’ ins desiderescha ella, sast tge tg’ ia
manetg?

Peder:
Na, betg propi.

Valeria:
Ad ena donna stogl neir tgod e freid, sch’ igl sies spous la totga angal.
(peglia igl sies mang ed igl metta sen la sia coissa) Scu gist ossa me.

Peder:
Pertge, è’ la climatisaziun rotta?

Valeria:
I stò sbrinzlar da spira erotica, i stò esser scu avant l’ erupziun d’ en
vulcan. L’ aria stò esser plagn tensiun. La lava stò buglier.

Peder:
Chegl è bung e dretg, ma ia na sugn betg igl TIES lover, mabagn chel
da Manuela.

Valeria:
(na tedla mianc) Ed alloura ston las igleidas sa sfundrar l’ egna ainten l’
otra ed igls corps tramblonts s’ attrer scu dus calametas.

Peder:
(prova da lippar) Stop sira. Te ist maridada, betg ambleida.

Valeria:
Chegl am è gist tuttegna, ossa na dattigl nign pardung ple.

Peder:
Ageeeid!!

Valeria:
(sa metta sen Peder e stanschainta igl sies clamar cun en bitsch lung.
Tatta vign aint da tgadafi e sa tigna starmentada en mang davant la
bucca. Valeria, cala da bitschier igl derva an prescha la tgameisch e vot
sa far ve dalla tschinta e stat fitgeida) La pula! (dont bratgs) Peder!!! Te
canaglia te! Ia va bagn savia tgi seia ensatge betg an rughel cun tè!
Noua ast igls ties igliers? (ella tschainta anc adegna sen el)

Peder:
An tot cass betg lò noua tgi te igls tschertgas gist an chel mument.

Tatta:
Jessas na, Valeria. Tschertgas ov da Pasca.

Valeria:
Mamma!! Or!!

Tatta:
Ea ea, ia vign gist. Bler plascheir cun la tia pulla. Hm, tge tgossas!
(scassa igl tgea e vo)

Valeria:
(stat an peis e loia la sia vistgadeira) Chegl so angal esser en’ idea da
Rolf, vaia raschung?

Peder:
Nign commentar.

Sm-KLE 1-5_Ena viglia golp_(sm)


33

Valeria:
Dai, rachinta, or cugl marmogn. A tè sulet na niss mai andamaint da
maridar Manuela.

Peder:
Na, per uscheia en partratg dovrigl schon dus tgutgs.

Valeria:
E tge ò Rolf anc ansenn schiglio, rachinta?

Peder:
Te sast bagn, i vo per ena scumessa. El ò fatg scumessas cun l’ antiera
vischnanca, tg’ igl spous sa fetscha or digl polver avant las nozzas.

Valeria:
E te geidas ad el?

Peder:
Tge vaia da far? El am ò gio er gido da cattar lavour.

Valeria:
Ea, ma chegl è gio sto avant onns. E tge at dat el per igl ties
“sarvetsch”?

Peder:
Deplorablamaintg betg tschintg raps.

Valeria:
Betg da smarvagler, tgi te na vignst tar navot, schi te fast tot gratuit.

Peder:
Ossa ègl gio tuttegn, te sast gio tgi tg’ ia sung.

Valeria:
Tge tuttegna, ossa antschev’ igl pir dretg. Ossa mareidas per franc
Manuela.

Peder:
Ma chegl na vo betg. Rolf am scupa. E schi betg el, schi igl signour de
Giacomo. Lez am teira ena coula bel ainten mez igl cor, ed ia sung mort
e fitto.

Valeria:
Scu deian igls giovens: “ Te ast propi tratg la carta digl tgigl!!”

Peder:
Ed or da chest muteiv vigna ossa per mies fatg, forsa anfignen da l’ oter
mang digl mond.

Valeria:
Te stast a cò, schiglio vignst tschartgea dalla pulizeia.

Peder:
Pulizeia? Pertge?

Valeria:
Amprova da violenza!

Peder:
Ma... chegl è sto tot oter.

Valeria:
A tgi creist tgi la pulizeia creia, a tè u a me?

Peder:
Ia leva gidar ad en amei e reiv da mal an mender.

Valeria:
Betg, schi nous cattagn ansemen ena soluziun. Ia stebtg ossa fitg bagn,
tge tg’ ia vi far cun Rolf. Chel stò neir guaria digl sies regl da giuier,

Sm-KLE 1-5_Ena viglia golp_(sm)


34
enenda per adegna. El na peglia mianc risguard sen la sia famiglia, schi
vo per profitar. (ins sainta vouschs chior dafora)

scena 5:
Rolf, Valeria, Peder

Rolf:
(chior) Halihalo sung puspe cò, ègl a tgesa ensatgi?

Valeria:
El reiva. Dai Peder, te gioias anavant la tia rolla. Te ist Gion Meier e
painsa tge tg’ at spetga schi te na fast betg scu tg’ ia at va detg.

Peder:
Ea ea, ia va ancletg.

Valeria:
E loia la tia vistgadeira. Tge duess er pansar igl mies om...

Peder:
... tg’ ia seia rivo sot ena platetscha?

Valeria:
Baitign!

Rolf:
(igl isch sa derva ed el aintra. Peder sa struba e controllescha tgi la sia
vistgadeira seia an rughel) Halloo! Ia sung puspe còò.

Valeia:
Ins vei!

Rolf:
Ia va laschea ancrescher per la mia tgerigna. Pero ins stò sa scular
anavant, sch’ ins vot rivar tar ensatge. (vo ve e dat en bitsch ad ella)

Valeria:
So so.

Rolf:
Ia sper tg’ at vegia er mantgea en zichel an chellas seis emdas. Te
varossas franc gia en grond desideri per me, an chellas notgs lungas e
solitarias.

Valeia:
Sch’ ia sung sincera èn las notgs stadas scu adegna, ia va mianc m’
ancurschia tgi te eras betg cò.

Rolf:
E tgi ègl chegl? Ègl chegl forsa igl nov spous da Manuela?

Valeia:
Dastga preschentar: Gion Meier.

Rolf:
(igl dat igl mang) Tge plascheir, Rolf Peng. (a Valeria) En bel
cumpogn... usche scu fatg or cugl fier. (stò sa retigneir igl reir) E ? Plai
el a Manuela?

Peder:
(igl vot dar anavos) Ma cler. Nous passantagn mintga notg ansemen.

Rolf:
Tgeee? Ma ia va bagn detg... (puspe curtaschevel) ... Vous am
rachintes pateflas, ubetg?

Sm-KLE 1-5_Ena viglia golp_(sm)


35
Valeria:
Na na. Duess el forsa cumprar igl giat aint igl satg?

Rolf:
Ma chegl na pò betg esser. (vilo) Avant las nozzas!!!

Peder:
A propos nozzas. Vez gio en regal adatto per nous, stimo seir?

Rolf:
(vilo) Naturalmantg, vusoters survagniz ena chista talers da
tschigulatta!!!

TENDA

3. ACT

scena 1:
Rolf, tatta, Valeria

Rolf:
(vo anturn tot agito, tatta tschainta sen ena soptga e fò caltschoul)
Pertge na so nign noua tgi Gion è?

Tatta:
Tge deist?

Rolf:
Dumang èn las nozzas e tots am von ord veia, scu tg’ ia vess la pesta.
Pertge chegl? (savoira sot la bratscha, tatta varda tiers, peglia en spray
giu da meisa)

Tatta:
Ehm, fast te magari la duscha siv’ igl sex?

Rolf:
Tge vot cun chella tgutga dumonda, cler, adegna.

Tatta:
(sitg) Alloura stuessas veir puspe eneda sex. (spreza spray per steiv’
anturn)

Rolf:
Mamma, betg raschunga usche tgutg. Chior èn las flours pustadas per
ve Pulens e nign è danturn. Ia vign gist ve cun ellas.

Tatta:
Metta en pêr flours d’ en mang per sen fossa. Ia vign siva cugl velo sen
santieri e met sen la fossa da bab.

Rolf:
E tgi porta anavos igl velo? (vo or)

Tatta:
Tge ò’ l managea cun chegl? (Valeria vign aint da tgadafi)

Valeria:
Mamma, noua èn Pe... Gion e Manuela?

Tatta:
Sung’ ia en biro d’ infurmaziun u tge? Rolf ò er gio dumando.

Sm-KLE 1-5_Ena viglia golp_(sm)


36
Valeria:
Para betg pussebel. Dumang èn las nozzas civilas, igl signour de
Giacomo ins vei ansomma betg ple. Manuela vo anturn cun en’
expressiun an fatscha scu sch’ela vess tot onn Nadal e Jasmin… da
Jasmin ins sogl navot noua tg’ ella è totta de e surtot cun tgi.

Tatta:
Ia sa angal tgi ainten la stanza da giasts èn mintgatant tschertas
ramours da notg e chegl gio enqual notg ossa.

Valeria:
Ainten la stanza da giasts?

Tatta:
Ea i tunga scu sch’ ensatgi vess tariblas dolours.

Valeria:
Forsa tgi Manuela ò puspe las sias attatgas da migrena e vo chive a
durmeir.

Tatta:
Aha… ia veva schon cartia tgi chive vigna fatg mordio…

Valeria:
… Mamma!!!

Tatta:
Ea ea, ia na dei gio navot. Ia fatsch anavant caltschoul.

Scena 2:
Peder, Valeria, Manuela, tatta

Peder:
(derva igl isch dalla stanza da giasts, varda schi seia ensatgi, aintra e
cloma anvos) Post neir tgera, ties bab n’ è betg danturn.

Valeria:
Gion… Manuela… tge faschez vusoters dus an la stanza da giasts?

Manuela:
Peder ed ia vagn ans caso ainten la stanza da giasts. Ah ea, nous
stuagn exercitar en po anfignen las nozzas, ubetg mies tger.

Peder:
Ea la mia meirigna.

Valeria:
Peder? Vot chegl deir tgi te sast gio tot?

Manuela:
Ia bagn, ma pertge sast…

Tatta:
…ia sa er gio dadei.

Manuela:
El am ò confesso tot. Siva da chegl tg’ ischan ias an sorteida, scu tgi te
am ast cunsiglia, ans vainsa ancletg stupent. An sasez vaia gio adegna
gia simpateia per el, el vuseva angal betg gist or bagn cun chels tgavels
lungs e chella barbunga pareva el zont malanslo e malsfaltria.

Tatta:
Ea glez è veir, per spir tgavels n’ ins vuseva nigna fatscha ple.

Sm-KLE 1-5_Ena viglia golp_(sm)


37
Manuela:
Ed ossa siva d’ aveir exercito prest en’ emda dad esser om e donna…
sunga digltotafatg inamurada. Ia adoresch la sia dominanza e tuttegna
è el fitg amurevel.

Tatta:
Ella adorescha betg angal igl sies mang ferm…

Valeria:
Mamma, schi te calas betg da ruschanar uscheia, sch’ at mittainsa anc
avant las nozzas ainten la tgesa da vigls.

Tatta:
(rei) Na, chegl na creia betg.

Valeria:
Pertge creist betg chegl?

Tatta:
Ia dei angal pulla!

Valeria:
Mamma te na vignst bagn betg a…

Peder:
Ea tatta, per l’ amour da Dia te na…

Manuela:
Vessa d’ ancleir er ia chegl?

Valeria /
Peder:
(scassan tots dus energicamantg igl tgea, unisono) Na-na!!!

Manuela:
Vez vusoters misteris??

Valeria /
Peder:
(scassan igl tgea, unisono) Na-naaa!!!

Manuela:
Tatta, tge levas te deir?

Tatta:
Ossa vaia gist amblido!! (fò caltschoul scu ena nara)

Valeria:
Alloura dattigl tuttegna ena nozza romantica?

Peder:
(cun chitos) Ea glez dessigl bagn, sch’ ia surveiv igl duell cun signour
de Giacomo. Las armas ò el gio deponia an la stanza da giasts.

Manuela:
Mamma, te stost gidar a nous. Ia vi maridar Peder ed angal Peder.

Valeria:
Ed ia na va anc adegna nigna gloriousa idea tge tgi savessan far.
Mamma, ast te betg en’ inspiraziun scu tgi savessan far neir pi
raschunevel igl ties fegl?

Tatta:
Per ena bung’ inspiraziun dovra ena dretga spirituosa. Schiglio
marschigl ansomma navot, se chi. (mossa sen la testa)

Valeria:
Ma betg gio da chellas ouras.

Tatta:
(rei doltschign) Ia dei angal pulla, pulla…

Sm-KLE 1-5_Ena viglia golp_(sm)


38
Valeria:
Alloura at porta egn. (vo tar la stgaffa/cumoda e metta se en vinars per
la tatta)

Tatta:
I pò er esser en dobel.

Manuela:
Ia vign schon anc sesour tge tgi chel pled magic monta.

Peder:
(per sasez) Ia sper betg. (Bruno aintra)

Scena 3:
Bruno, Valeria, tatta, Peder, Manuela

Bruno:
Bun de, donna Peng. (dat en bitsch segl mang)

Valeria:
Igl signour de Giacomo. Bavegna.

Bruno:
(alla tatta) En saleid er a vous, stimada tatta. (dat er a lezza en bitsch
segl mang)

Tatta:
Angal cale cun vossas sfanschareias. Ossa am è gist lippada en’anza,
merda.

Bruno:
Duessa eir a tschartger ella? (rei)

Valeria:
Tot’ emda n’ az vaia betg via, stimo Bruno, scu chegl?

Bruno:
Ia va gia da liquidar impurtantas tgossas privatas. Aa, igl mies adversari
è er preschaint.

Peder:
Ia n’ az sa mianc deir, quant plascheir tg’ ia va d’ az veir, stimo signour
duellist.

Bruno:
Manuela, te am ist scu en radi suglegl.

Manuela:
Bruno, ia va gio prest gia malancuneia siva tè.

Peder:
Na savesans betg far chel duel sen veia giuridica. Alloura vessa ena
pitschna schanza da gudanger chel abcess.

Bruno:
Vous manages process, painsa. Pero provoco è provoco, an chella
tgossa na canoscha nign perdung.

Valeria:
Ma la situaziun è sa midada totalmantg.

Bruno:
Glez è bagn pussebel, ma chest signour ò offendia la mia luscheza e
chegl stò neir punia.

Peder:
Ia stò investar vehementamantg, vous vez er offendia la mia luscheza.

Sm-KLE 1-5_Ena viglia golp_(sm)


39
Bruno:
Vous pudez gio az volver e tigneir no igl voss tap. Lò en las blessura er
dolorousas, pero betg schi gravantas. (rei sbaffagiont)

Tatta:
Na na, ia na sa betg tolerar tgi ruignas igl bel tgiglign da Peder.

Bruno:
Ia va gia la notg passada ena ficziun an igl mies semi.

Peder:
El ò gia ena ficziun. Chegl è gio legher. El pò ruschanar quant
maldischaint tg’ el vot e nign tgi intervignescha.

Bruno:
Ia sung ia cun la mia tgera an ena carotscha sen igl mies casti.

Peder:
Pero betg cun la mia Manuela.

Bruno:
(riont mievel) Ia m’ ancorsch tgi la situaziun è veiramantg midada. Ord
chest muteiv viglia far ena fegn cun chella cumegia, stimo Gion. Ia
desist da chest duel. E digl reminent ia sung Bruno.

Peder:
Ed ia sung Peder e betg Gion. (igl dat igl mang riont ma malsieir) E
pertge chella viouta? Vessas forsa gia tuttegna las tgotschas plagnas
tigl duel cunter me, ubetg.

Bruno:
(vo an schanuglias davant Valeria) Ed ossa lessa dumandar an totta
furma per igl mang dalla vossa feglia, stimada sira.

Tatta:
Ossa ègl perveiras crudo en tievel sen la sia testa.

Peder:
Tge monta chegl ossa? (Jasmin aintra e vo tar Bruno)

Bruno:
Ia manetg igl mang da Jasmin.

Tots:
Tgeee?

scena 4:
Jasmin, Valeria, Manuela, Peder, tatta, Bruno

Jasmin:
Nous ans vagn ancletg davent digl amprem mument e vagn passanto
ena belezz’ emda ansemen. Ia sung inamurada anfignen aint igl setavel
tschiel.

Valeria:
(alla tatta) Mamma, sera la buca, schiglio at crodan or igls daints foz.

Manuela:
Sorigna, at gratulesch da tot cor.

Jasmin:
Ia gratulesch er a tè. Ia sa tgi cun tè e Peder ègl tot an rughel, tatta am
ò rachinto tot.

Valeria:
Te viglia golp te. At fast pi tgutga tgi te ist per tgi nous na vignan betg
sesour dallas tias maleztgas.

Sm-KLE 1-5_Ena viglia golp_(sm)


40

Peder:
Ossa son prest tots chegl pigliont or…

Tots:
…Rolf!

Valeria:
Exact. Ed ossa vaia finalmantg l’ idea scu tgi nign digl curar digl sies
regl da giuier. Bruno, ia dung la mia benedicziun angal schi faschez ena
scumessa cugl mies om. Ena scumessa per ena somma horenta.

Manuela:
Betg antscheva ossa er anc te cun chellas scumessas, mamma.

Valeria:
Ia sa exact tge tg’ ia fatsch. Bruno, ischas ancletg?

Bruno:
An sasez fatscha angal scumessas sen tgavals.

Valeria:
Per eneda stuez far egna sen en asen… ia manetg segl mies om.

Bruno:
An chel cass extraordinari viglia far en’ exepziun. E sch’ ia az sa far en
plascheir, anc pi gugent.

Valeria:
Betg angal a me. Manuela e Peder dovran en zichel capital da
partenza. Ia manetg tgi Peder seia nia nizigia or avonda digl mies om
ed uscheia savaaisa igls procurar  ena bela somma, scu dota. Vous
stuez angal far cugl mies om ena scumessa tgi detta per franc ena
nozza. E siva dez igls daners agl voss chino, chegl è la mia cundiziun.

Bruno:
Nign problem. E ve da tge somma vez panso?

Valeria:
Ena somma tgi fò mal stogl bagn esser.

Bruno:
Chegl vot deir ena facultad. Ena pitschna u ena gronda?

Valeria:
Angal ena gronda è bunga digl guareir an dretg. Igls raps stattan gio
tuttegna an famiglia.

Bruno:
Alloura viglia vurdar per quant tg’ ia vign igl livgier.

Manuela:
O mamma, chegl è ena excellent’ idea.

Peder:
Ia na sa betg tge deir!

Tatta:
Tanta maleztga na vessa betg do a tè.

Valeria:
Mamma stò salda, te sast tgi la tia vanteira an chella tgesa dapenda da
me.

Peder:
Ia ma feid betg propi da chella tgossa. Alla finala sung ia igl trogl, schi
gartegia betg. Rolf am mazzaro.

Bruno:
Alloura vignigl or segl madem scu da survagneir ena coula d’ ena
pistola da duel, ni betg. (tots reian)  Ia met gist davent las pistolas, per

Sm-KLE 1-5_Ena viglia golp_(sm)


41
cass digls cass. Betg tgi capeta daveiras anc ensatge. (vo an stanza da
giasts)

Peder:
Ed ia vign an tgadafi, ia va fom e seid. (vo)

Tatta:
(riond) Luvrar dat seid, ubetg Peder.

Valeria:
E nous giagn ad ampruvar igls noss vistgias. Vurdar schi la schnidregna
ò fitto tot. Ni femnas.

Tatta:
Ia stung cò.

Valeria:
Ma ea, te teiras gio tuttegna aint la tia rassa cun flours, allas nozzas.
(igl isch sa derva e Rolf saglia aint)

Tatta:
Per las nozzas civilas è chella rassa anc bung’ avonda.

scena 5:
Rolf, tatta, Jasmin, Valeria, Manuela

Rolf:
A cò ischas. Ia va schon panso tgi detta nignas nozzas, perchegl tgi
nign era d’ anturn.

Jasmin:
Nous na vagn betg peda per tè ossa. I stuagn eir a pruvar las rassas.

Valeria:
Ia va cumpro ena rassa, dalla quala te vignst ad esser sursto.

Rolf:
Mattagn digl chint!

Manuela:
Na da lez vignigl at trer ansemen tot la biglia.

Rolf:
Ia ma dumond per tge tgi duvrez vistgadeira nova, schei dat gio nignas
no... Ia manetg schi vez gio mianc duvro dretg las rassas dalla davosa
nozza.

Valeria:
Igl mies tger, sur da vistgadeira raschunga da prancepi betg cun
omens.

Rolf:
Te ast raschung. Sen tgombra ast quatter stgaffas plagnas cun “navot
galant da trer aint”. Ma i stò no anc ena bandiera, sur mort e fegn!

Manuela:
Scu ast er savia maridar chel om.

Valeria:
Veist, ossa sa dumonda er gio nossa feglia chegl.

Tatta:
Ma igl ò duvro dei per chella constataziun.

Valeria:
Vous omens vez puncto vistgadeira simplamantg nign idea. E saluti.
(tottas von)

Sm-KLE 1-5_Ena viglia golp_(sm)


42

Rolf:
(Peder vign or da tgadafi, vei Rolf e vot turnar anavos) Stop stop,
cumpogn. Tge fast te anc a cò, sacrament te vessas gio dadei dad
esser lò noua tg’ igl pever crescha.

scena 6:
Peder, Rolf, tatta, Bruno

Peder:
Ia magl e bev.

Rolf:
(scroscha cugls daints, rascunga da bas e varda vers la tatta) Te
vessas gio dadei dad esser svania. (dad ot) Ins na sogl betg lascher tè
en’ emda sulet sainza tgi te fast tgutgareias?

Tatta:
Tè n’ ins savevigl betg lascher dus minutas sulet, sainza  tgi te
faschevas... ainten las tgotschas.

Peder:
Sast, igl è uscheia... scu duessa deir... ena nova situaziun...

Bruno:
(turna or dalla stanza da giasts cun dus valischas da pistolas) Buna
seira stimo signour.

Rolf:
(varda sursto) Buna seira.

Bruno:
La dama dalla tgesa è gio sorteida?

Rolf:
Nous na vagn nigna dama an chella tgesa.  E schi mangez la mia
donna, lezza è gliunsch davent dad esser ena dama. Ma tgi ischas
vous?

Bruno:
Dastga ma preschentar: Bruno de Giacomo, banchier.

Rolf:
(igl varda sbaffagiont) È schon dretg. (sa preschainta) Alloura sung ia
Adolf Ogi.

Peder:
(sa schluita an tgadafi)

Bruno:
Am fò plascheir. Ia va cartia tgi seias forsa igl sigour Peng.

Rolf:
Per igls egns Peng, per igls oters Ogi.

Bruno:
Ia n’ az sa mianc deir, scu tg’ ia ma legr  sen dumang.

Rolf:
Chegl saia m’ imaginar. (alla tatta) Puspe egn tgi vot magler igl vainter
plagn segls mies costs. (a Bruno) I dat barso da portg. Angal az lasche
gustar tant scu tgi lez.

Sm-KLE 1-5_Ena viglia golp_(sm)


43
Bruno:
Chegl fascharoia.

Rolf:
Vez cò en regal per igls nozzadours?

Bruno:
Chellas viglia gist metter or aint igl auto, ia las dovr betg ple. (vo)

Rolf:
(alla tatta) Tge manegia’l, el las dovra betg ple. Ègl ensatgi tgi ò tradia
tgi las nozzas seian betg dumang?

Tatta:
Ha?

Rolf:
(smagna igl mang) Ah mamma. Ta semgiat anavant. Te na vignst gio
betg siva tge tgi corra e passa.

Tatta:
(rei per sasez) Te ast ena bel’ idea.

Rolf:
(dont bratgs) Signour Meier, notiers ma dalli!

scena 7:
Peder, Rolf, tatta

Peder:
(turna or da tgadafi) Sung gio cò.

Rolf:
Ossa net e stget. Tge ègl capito? (varda tar tatta) Eh mamma, vot betg
eir or an tgadafi en mumentign?

Tatta:
Ia na va betg gost da lavar giu.

Rolf:
Forsa far ena spassagedigna?

Tatta:
Va mal allas tgommas.

Rolf:
Alloura vo a pusar en zichel.

Tatta:
Pussar possa anc avonda cura tgi sung morta.

Rolf:
Forsa sen zacret?

Tatta:
Va betg la sfoira.

Rolf:
Vot en vinarsign?

Tatta:
(spert) Cò na deia betg na.

Rolf:
Alloura vo an tgadafi per treis zanigns. E porta er gist igl vinars, igl
bung, chel tg’ è zuppo ainten stgaffa davos las cuppas. (tatta vo)

Rolf:
So, ossa or cugl marmogn.

Sm-KLE 1-5_Ena viglia golp_(sm)


44
Peder:
I dat anc en interessent per Manuela. En banchier cun de davant igl
nom.

Rolf:
Betg forsa chel spivintegl perfumo d’ ansant?

Peder:
Bagn gist chel, el vot maridar Manuela. (tatta turna cun glasa e vinars, e
metta se igl vinars)

Rolf:
E... tge dei Manuela?

Tatta:
A lezza ègl tuttegna. (ella smatg’ en îgl se per Peder) Viva! (tots bevan)

Rolf:
E tgenegn plaschess a tè tgera mamma? Gion u igl banclader.

Tatta:
Banclader?

Rolf:
Ea, banchiers èn tots laders, perchegl ins dei ossa banclader.

Tatta:
Survigna anc en vinars? (Rolf metta se anc egn, tatta smatga en îgl se
per Peder) Angraztg. Ia sung per Gion. (beva ex)

Rolf:
Bung. Ia prov da spindrar chegl tg’ è pussebel, ia cattaro en schliaziun.
Mamma, metta anor an tgadafi la glasa. (catscha ella an tgadafi, ella
vo)

Peder:
(malign) Ehm Rolf, anc ensatge... Igl banclader è er en giuieder, el fò
gugent scumessas. Forsa tgi chegl geida ensatge.

Rolf:
Eea... Chegl tunga bagn. Chegl am plai. (da bas a Peder) Alloura
faschagnsa plan B. Te na dastgas oramai betg svaneir. Vo a cumprar
en tschop, tgi te veias or galant dumang.

Peder:
Ia va gio cumpro en nov tschop. (sa tigna igl mang davant la bucca)

Rolf:
Pertge ast gio cumpro en nov tschop? Te na vessas mianc gia da rivar
anfignen tigl uffeci civil?

Peder:
Perchegl... ia... ia... (stebgia) va lia eir dumengia a piglier panatienztga,
per igl antort tgi faschagn alla tia feglia.

Rolf:
Chegl è bel da tè. Per me post er gist confessar.

Peder:
Alloura vogl mengia dei, ia na niss betg da fittar chest onn. Dastga eir
ossa?

Rolf:
Ea, filat! (Peder vo e reiva gist a dies a Bruno tgi aintra)

Peder:
Oh, stgise! (da bas ad el) El smina navot, ma è pront per la scumessa.

scena 8:

Sm-KLE 1-5_Ena viglia golp_(sm)


45
Bruno, Rolf, tatta

Bruno:
Excellent! (la tatta aintra puspe)

Rolf:
Signour banclader, na ia manetg signour...

Bruno:
de Giacomo!!!

Rolf:
En curious nom, ia pains adegna ve da mafia. Am displai tg’ ia n’ az va
betg piglia serious ansant. Fasche igl bagn e tschante. Ia am veva
imagino oter vous.

Bruno:
Ia er, ia am veva er imagino tot oter vous.

Rolf:
Vigl e treid?

Bruno:
(ironic) Na, gist igl cuntrari.

Rolf:
Ia va santia tgi viglias maridar la mia feglia.

Bruno:
Ea chell’ intensiun vaia. Ia vign per franc a saveir nutreir ella. Nous
vagn ena gronda facultad, la mia famiglia, betg la banca. Jasmin ed ia
ischan gio d’accord.

Rolf:
Jasmin? Betg Manuela?

Bruno:
Na na, Manuela mareida Pe... Gion Meier. Schi inamuros scu els èn,
vign chegl ad esser ena bunga lètg.

Rolf:
Ma, ia va igls mies dubis. Ia na crei betg anc tgi chels vignan a maridar.
Am para tgi seia ia tot mengia spert.

Bruno:
Glez na lessa betg confirmar. (maliztgous) Vous cartez tgi dumang na
dettigl nignas nozzas?

Rolf:
Ia pudess prest far ena scumessa.

Bruno:
Ma tge tge, cartez propi? Ia fatsch per regla angal scumessas sen
tgavals, pero chest eda faschessa en’ exepziun.

Rolf:
(sa frouscha igls mangs) Ah, chegl tunga bagn, e scu tgi para na
tutgessigl betg en pover. Ve da tge somma vevas panso?

Bruno:
Sche vous.

Rolf:
Scu fissigl cun 100’000?

Bruno:
Peanuts! Cun da chellas sommas mianc antscheva.

Rolf:
(tossa malsieir) Schi tge somma proponiz vous?

Sm-KLE 1-5_Ena viglia golp_(sm)


46

Bruno:
En quart milliun, schiglio na rendigl mianc, signour Peng?

Rolf:
En quart... Sapramostas... Tge banadeida tgossa... (sa sgarta igl tgea
ed antscheva a sivar) Per chella somma stoia vender ena ploma talers.
Eh, pigliessas er aczias?

Bruno:
Na, chellas na valan ozande gio navot ple. Angal contant fò cuntaint.
(süffisant) Schi n’ az savez betg prestar, alloura lasche star, signour
Peng, ia n’ az vi betg surmanar.

Rolf:
Na-na i... i giaro ensacu. (derva la tgameischa digl tgod) Ia va anc fatg
scumessas cun otra gliout dalla vischnanca.

Bruno:
Aha, vous vez gio dall’ antschanta gia dubis?

Rolf:
(rei turmanto) Ins pudess deir uscheia, ea.

Bruno:
Sch’ ia gudogn alloura am dez la benedicziun per las nozzas cun
Jasmin.

Rolf:
Cler, chella survagniz usche ni usche.

Bruno:
Stupent. Nous ans faschagn en check contant? Ia per vous e vous per
me? Ia suppon tgi seias en om d’ onour e tgi chel check seia valevel,
ubetg?

Rolf:
Ma, gea gea. Glez è bagn cler. Ia vign gist per igl codeschign da
checks. (vo respirond profond an tgadafi)

Bruno:
(sa tschainta ve da meisa tar la tatta) Ègl uscheia scu tgi vevas panso?

Tatta:
Magnific signour Bruno. El respeira gio scu en tgaval da mar. El na sa
sainta betg bagn. Chegl è bung!

Bruno:
Mo bagn, igls raps restan gio an famiglia.

Tatta:
Igl è ena dètga facultad tgi mittez ainten la scumessa.

Bruon:
A savez, chegl è en conto neir, chels raps n’ existan gio atgnamaintg
mianc.

Tatta:
Alloura n’ az mantgessigl er betg sch’ igls pardessas?

Bruno:
Gist uscheia. Pero nous savagn gio tots tg’ ia gudogn. (Rolf aintra cun
ena butteglia vinars e zanigns)

Rolf:
Schi alloura... (sa tschainta er ed antscheva a far or igl check) A me
fissigl dretg sch’ ins scrivess: paiabel a chel tgi incassa.

Sm-KLE 1-5_Ena viglia golp_(sm)


47
Bruno:
Nign problem. Uscheia quasi en check blanco. E... noua igls
deponignsa? Igl è mengia tard dad eir tar en notar u en fiduziuar.

Rolf:
(varda sen l’ oura) Ea. (varda sen la tatta) Mamma, te pudessas piglier
chels dus checks?

Bruno:
Tge bung’ idea, ancletg. (dattan igls checks alla tatta)

Tatta:
(igls lascha gist svaneir ainten igl sies decolte) Aint cò ènigl an siertad.

Rolf:
Ea, glez è veir, cò è perfranc nign tgi vò vedlonder ple.

Tatta:
Ia vign ossa an la mia tgombra. Mies signours, gl’ è sto en plascheir da
far affars cun vusoters. (vo riond or da steiva, giuador)

Rolf:
Dastga chintar cun discreziun absoluta?

Bruno:
An mintga cass. Ia va pero anc ena cundiziun, per tgi possas gudagner:
Igl spous stò esser preschaint e dastga deir “na” pir segl uffeci civil.

Rolf:
Sung ancletg. (el rei) Scu fissigl schi faschessan viva segl noss affar,
signour de Giacomo? Tenor igl moto: “igl filung duess gudagner!”

Bruno:
Va navot ancunter. (Rolf metta se) Tgi so tgenegn da nous dus tg’ ò
dumang anc adegna buna luna. (fon viva ed ex) (igl isch sa derva,
Valeria, Jasmin, Manuela e Peder aintran) Aa, la mia tgera famiglia. E
tottas schi belas.

scena 9:
tots

Valeria:
Chegl èn las rassas tgi tiragn aint duman per las nozzas civilas. Tge
deist?

Rolf:
(varda cun malaviglia) Ia na sa betg tge tg’ ò ple fodas. Ma tar la rassa
veiigl or bagn, mia tgera.

Manuela:
Gion vei er or bagn ainten igl sies nov tschop, ubetg bab?

Rolf:
Gion? (el sa regorda) Ea Gion, Gion Meier, igl ties spous. Ma ossa
stuez am stgisar, ia vign anc spert ve Pulens a vurdar tgi seia pront tot
per la tschagna da nozzas da dumang.

Valeria:
Betg stò mengia dei, ia spetg sen tè.

Rolf:
Stost betg spitgier, ia va migrena.

Jasmin:
Igl medi dei gio adegna, la malsogna sa mossa an la part la pi debla
digl corp, ubetg bab?

Sm-KLE 1-5_Ena viglia golp_(sm)


48

Rolf:
Fitg scharmant, Jasmin. (vo, igls oters reian)

Valeria:
Noua è mamma?

Bruno:
Ella vess dad esser an sia tgombra.

Manuela:
Rachinta, scu ègl ia?

Bruno:
Tot scu planiso. El na so navot dalla sia furtegna, respectiv dalla sia
disfurtegna. Ed el ò fatg la scumessa.

Manuela:
Per quant?

Bruno:
Chel duess anc restar en misteri.

Jasmin:
Ed igl ast detg perveia da nous dus?

Bruno:
Naturalmaintg. El è ancletg, er sch’ el perda la scumessa.

Valeria:
(metta se vinars) Faschagn viva sen las nozzas da Manuela e Peder e
sen la pi gronda blamascha digl mies tger Rolf.

Tots:
Viva!

BLACK

scena 10:
Tots

(Valeria, Manuela, Jasmin, tatta, Peder e Bruno èn an steiva cun en
magiol sect)

Valeria:
(tots reian e fon viva l’ egn l’ oter) Sen igl spous e la spousa.

Manuela:
Vez via la fatscha da bab, cura tgi Peder ò detg “ea”?

Valeria:
Ia va angal via scu tg’ el ò do en bratg “ NA “ ed è curia giuador.

Peder:
(malsieir) Speranza na vign el betg sen partratgs tgutgs.

Manuela:
Ah tger, betg fò chitos, davent dad ossa vign’ ia a pertgirar tè. (tots
reian)  (igl isch sa derva e Rolf saglia ainten steiva)

Rolf:
Cò ischas vusoters manzasers, ansemen an harmoneia. E vusoters lez
esser la mia famiglia? Am ruino vez, savez chegl? (vo tar Peder) E te
vot esser igl mies amei, ha?!

Sm-KLE 1-5_Ena viglia golp_(sm)


49
Valeria:
Igl amprem post piglier tatez pigl nas. Perchegl tgi te levas far cun la tia
feglia, ed ast  gio fatg eneda. Gio angal perchegl ast merito ena lecziun
da nous.

Peder:
Ia at va detg avant otg emdas, tgi veians alloura tgi tgi reia igl davos.

Rolf:
(alla tatta) E da tè mamma, na vessa mai cartia, tgi te saptgas tradeir
an tala maniera igl ties agen fegl. Te n’ ast pers navot ple sot igl mies
tetg, ia na va betg ple igls daners per at pavlar tras e dar cutier an
chesta tgesa.

Bruno:
Ehm Rolf, ia na less betg esser impertinent, ma dastgessa aveir igl
mies check?

Rolf:
Naturalmaintg, ia sung en om d’ onour. Mamma, dò ad el igl  check.

Tatta:
(peglia or digl decolte igl check, ev. ò ella anc adegna aint igl madem
vistgia) Cò, chegl è igl ties. (Rolf igl varda)

Rolf:
Cò Bruno, el duess at far bagn.

Bruno:
Angraztg, ma chel check dunga gist anavant. (dat a Peder) Chel daner
è per vusoters dus, per ena bung’ antschatta.

Manuela:
Angraztg fitg Bruno, te ist igl migler chino tg’ ins so veir...  Ed er a tè
bab, angraztg fitg. (igl dat en bitsch)

Rolf:
Tgee? Chegl è gio en angion, vusoters vez instrado tot chella cumegia?

Valeria:
Ma cler, schi filungs scu te, ischan er nous, mies tger.

Manuela:
Nous donnas ischan gio adegna stadas pi malignas tgi vusoters omens.
Vusoters s’accurschez chel angal mengia tard.

Tatta:
Gist uscheia, chegl saia confirmar. (rei)

Bruno:
Dastga aveir anavos  igl mies check?

Tatta:
Vurde Bruno, vous am vez detg tgi chels daners seian d’ en conto neir e
tgi chels n’ existan mianc, uscheia tgi na s’ accurschessas betg schi
mantgan, ed uscheia vaia gio liquido igl check.

Bruno:
Tge vez fatg?

Tatta:
Ia igls va mess sen en conto da me, tgi n’ exista er betg. Ed uscheia
possa deir, a vous Bruno na mantgan chels daners betg ed a te igl mies
tger fegl dunga discargia. Te n’ am stost betg ple pavlar, perchegl tg’ ia
niro a piglier cun chels daners nunexistents en bela abitaziun an en
abitadi per seniors.

Sm-KLE 1-5_Ena viglia golp_(sm)


50
Rolf:
Mamma, te ist propi ena viglia golp. Te ast er mido angal igl peil e betg
igl vezi.

Valeria:
(a Rolf) Ossa saia da tgi tgi te ast chegl, Rolf.

Tatta:
So, giagn ossa ve Pulens, betg tgi mantgaintan anc eneda la tschagna
da nozzas. Nous vagn divers muteivs da far festa. Dai Rolf, te stost er
saveir perder... Te post persiva saltar cun me. (ev. metta ella ena pel da
golp anturn culiez)

Rolf:
(giond) Chegl er anc, alloura tot la gliout crei tgi seia igl solt cun la
scoua!! (tots reian e von)

TENDA

Sm-KLE 1-5_Ena viglia golp_(sm)


Sm-KLE 2-3

Ena greva naschientscha

cumegia an en act
da Fritz Klein

translato da Letizia Sonder

Persungas:

3 omens / 4 donnas

ca 50 min

Formatiert: Schriftart: 14 Pt.
Formatiert: Rechts
Formatiert: Schriftart: 14 Pt.

Sm-KLE 2-3_Ena greva naschientscha_(sm) y


2
Gion Peder Liun(133)
pour
Catia  (54)

sia donna
Roc (91)

cumarat da scola
Lisa (66)

fantschela
Ines (46)

feglia digl vaschign
Rosa (28)

spindradra
Ser Luzi

prer

Taimp:

preschaint

Lia d’ acziun:

davant tgesa

Maletg da tribuna:

Da vart dretga ena tgesa cun meisa ed antrada. Sanester en clavo, davos dretg e
sanester sorteida libra. Ena tagliola, ena rezgia e divers utensils. Davos
eventualmaintg ena culissa cun cuntrada. Plantas dretg e sanester davos. Rest tenor
gost dalla reschia.

Cuntign:

Gion Peder Liun, la sia donna Catia ed igl cumarat Roc abiteschan ansemen sen l’
alp Bual an la val ..... Catia è an speranza ed igl unfant ò da nescher mintga mument.
Igls omens n’ on pero betg peda, els on per mangs da metter aint en  nov tarpung an
la tgombra digl unfant. Roc na so antschever navot cun unfants e gess pi gugent a
culeir. Els dus on er anc  moissas dad eir alla festa da teir. Las deglias antschevan
tar Catia ed i stuessan eir agl spital. Igl auto è pero an clavo segl buc per midar ieli.
Improvisadamaintg vign clamo la sprindrera tgi duess gidar a Catia. La sprindrera è
gio viglia e dadei an pensiun. Per far alla franca cloma Gion Peder er gist anc igl
prer. Lisa, en’ ameia viglia da Gion Peder, vign scu fantschela per varsaquants deis.
Lisa n’ è mai propi neida surave tgi Gion Peder  ò laschea star ella, avant
varsaquants onns. Ella igl fò en pêr scenas malamparnevlas e fò alla testarda. La
feglia digl vaschign è inamurada an Roc e lez sa lascha anzuglier digl sies scharm.
La fantschela vign ossa er an acziun e less ensatge da Roc. Per far la confusiun
cumpletta, ò la vatga Catia gist da far igl madem mument cura tgi Catia vign an
pagliola, uscheia tgi igls scumbegls èn perfetgs.

1. Act


3
scena 1:
Gion Peder, Roc

(Roc tschainta segl banc, ena butteglia gervosa sen meisa e varda sen la cuntrada
davos. Aninten tgesa ins sainta schloms, Roc dolza las spadlas e scassa igl tgea)

Gion Peder: (saglia or da tgesa, vei Roc) Ma tge fast te or cò, ia na va detg navot da
pôssa.

Roc:
Gist perchegl! Per furtegna vaia panso mez vedlonder. Viva! (beva)

Gion Peder: Para betg pussebel. Creist te tg’ ia metta aint igl tarpung sulet, ainten la
tgombra digl pup.

Roc:
Ea.

Gion Peder: Tge ea?

Roc:
Ia crei chegl. – Te vot gio en pup, betg ia.

Gion Peder: Dai, vea ossa e faschagn anavant, el pò neir mintga mument.

Roc:
Da chell’ ora fissigl pi scort ad eir a culeir, tgi da metter aint tarpungs.

Gion Peder:  Igl amprem fittainsa cugl tarpung. Ia vi tg’ igl mies puppign vegia ena
bela tgombra.

Roc:
Ins stò er betg rabagler notiers unfants, dantant digl pi bel fanar.

Gion Peder: Chels n’ ins rabegligl er betg notiers, chels neschan.

Roc:
(enervo) Ma ins savess planisar en zichel pi scort. N’ ast anc mai santia
ensatga da planisaziun da famiglia. Perchegl dattigl chellas pillignas da
pups, ed oter mettels, sast!

Gion Peder: Planisar sast chinta pir cura tgi te ast gio unfants. E digl reminent on
chellas pillas nom “pillas anticonceptivas” e betg pillignas da pups.

Roc:
E tuttegna ins sogl parteir aint l’ antiera tgossa pi scort, uscheia tg’ ins ò
er da far ensatge durant igl anviern.

Gion Peder: Tge da far?

Roc:
Ia manetg la producziun da botgos, ins pogl far igl anviern.

Gion Peder: Fatg è el chinta bagn nia d’ anviern, schi te ancleist tge tg’ia manetg. Ed
ia survign en unfant e betg en botgo, angal tgi te saptgas.

Roc:
Chegl è gio igl madem. A me onigl er adegna botgo, sch’ ia ruschanava
tgutg.


4
Gion Peder: A schi alloura vea anaint a gidar... te botgo!

Roc:
He he, ia va igl dretg d’ ena pôssa.

Gion Peder: Te ast gia ossa pôssa avonda, dai movat!

Roc:
 Te ist insurpurtabel siva da chegl tgi Catia è an speranza. Ins pudess
creir tgi te survignas igl pup.

Gion Peder: Te ist angal schalous perchegl tgi te ast nigna donna.

Roc:
Na, sunga betg! A me na plai anc nigna bagn avonda per far da chels
stragis, ia sung fitg pretensious.

Gion Peder: A tge tge, te na savessas mianc tge antschever cun ena femna.

Roc:
(tiztginto) Cler tg’ ia savess.

Gion Peder: Chegl vaia marveglias, rachinta!

Roc:
Ossa, per exaimpel gessans a far fagn e betg aint igl fagn.

Gion Peder: (scassa igl tgea) Va gio savia tgi te ast nign’ idea.

Roc:
Ia savess veir varsaquantas sch’ ia less.

Gion Peder: Per exaimpel Ines?

Roc:
(enervo) Te lascha angal esser la mia veta sexuala igl mies problem.

Gion Peder: Pertge reageschas adegna schi sensibel. Ia pudess creir tgi te na seias
betg anc sclaria an chellas tgossas.

Roc:
Pertge dovr’ ia sclarimaint? I poss gio vurdar tiers mintga notg a
vusoters.

Gion Peder:  Tgeee?

Roc:
Tras ena rosna d’ en rom ainten la pare.

Gion Peder: Te... te ast… te ans ast observo?

Roc:
Calmat, chel zichel tg’ ia va via da tè n’ è betg sto schi interessant.

Gion Peder: Te tgutgung, ia vign gist a stuppar chella rosna. (vot eir)

Roc:
Vaia gio fatg dadei. (sitg) Igl affar na randeva betg ple.

Gion Peder: Tge affar?

Roc:
La rosna ainten la pare.


5

Gion Peder: Pertge ègl chegl sto en affar?

Roc:
Stützlisex! Igls mies collegas am on do mintgamai en franc per vurdar
tras ena minuta.

Gion Peder: (sa tschainta starmento) Te... te ast...

Roc:
Ah Gion Peder, betg peglia all’ greva. Els on detg bagn dalunga tgi per
chel zichel tgi veian na valigl betg da paer en franc.

Gion Peder: Ia sung stramia.

Roc:
(rei ed igl petga sen la spadla) Chegl è angal ena sgnocca.

Gion Peder: (vilo) Te posst esser led tgi te ist igl mies cumarat da scola e tgi mies
bab barmeir at ò piglia se ainten la nossa famiglia.

Roc:
E te posst er esser led da chegl, schiglio vessas gia nign per far
tarmagls da lez taimp ed ossa vessas nign per cumandar anturn.

Gion Peder: Ia sung tuttegna igl ties capo ed ia spetg en zichel daple respect.

Roc:
Pero betg schi te ambleidas la mia pôssa. Ia pudess eir avant dartgia
sindicala cun tè. Chels at glimessan giu scu en gummi, te mazzacrung.

Gion Peder: Am vign las vantgaquatter cun tè oz! Tge merda tgi te raschungas oz.
Ist sto mengia dei a suglegl??!!

Roc:
Er schi te ast nom Liun, schi na stosst betg urlar scu en tal. Chegl n’ am
ò anc mai fatg impressiun. (sitg) E digl reminent n’ ist mianc te igl capo
mabagn la tia donna!

scena 2:
Gion Peder, Roc, Catia

Catia:
(vign or da tgesa) Ah, or cò ischas, bel pacific e chiaint è en sdisurden
nundetg.

Gion Peder: (leva se spert) Nous faschagn gist anavant, tgera.

Catia :
Ia vess gugent schi mittessas aglmanc ord veia la mobiglia, per tg’ ia
reiva tras cugl mies vainterung.

Roc :
Anfign chesta seira vainsa per franc fitto metter aint igl tarpung.

Gion Peder : Nous vessan gio fitto da mezde, schi te na faschessas betg pôssa tot
urela.


6
Roc:
Ia na sa betg pertge tgi chel tarpung stò ansomma neir aint. Igl
palantschia da crap è gio anc bel.

Catia:
Ia na vi betg tg’ igl mies unfant vegia da far tarmagls sen en palantschia
freid da crap, e sch’ el dat giu sa fò’l mal.

Roc:
Chegl na fò franc nign donn, ins sto mussar da bel’ antschatta tgi la
veta è deira.

Catia:
Ma Roc, scu tgi te raschungas puspe.

Gion Peder: El è angal anvilgious sen nous. Betg fò stem.

Catia:
Te stuessas tschartger ena donna ed aveir unfants.

Roc:
E schiglio anc ensatge? I tanscha bagn schi te survignst egn.

Catia:
Ma chegl n’ è betg igl madem.

Roc:
Per me bagn. Igl sbrigiamaint igl antier de è igl madem, tgi seia igl mies
u igl ties. (vo an tgesa)

Catia:
Ma tge luna tg’ el ò.

Gion Peder: Ad el mantga ena bugliotta la notg. (ambratscha Catia)

Catia:
Betg mengia ferm, tger.

Gion Peder: (lascha liber ella e metta en’ ureglia ve digl vainter) Dorm’ el?

Catia:
Na, el am dat paedas tott’ urela.

Gion Peder: Aglmanc ègl alloura betg en marschungatsch.

Catia:
Ia va telefono ier a Lisa, per tg’ ella vigna a gidar a vusoters chel taimp
tg’ ia sung betg cò.

Gion Peder: Gist a Lisa! Te sast tg’ ella è stada en taimp la mia marusa.

Catia:
Tgi te ast lasche star.

Gion Peder: Gist perchegl, ia crei tg’ ella vegia betg gia plascheir lez’ eda.

Catia:
Chegl è gio sto avant onns. Ed ella è la suletta tgi è gidantra da
tigneirtgesa.

Gion Peder: Cura reiv’ ella?

Catia:
Ia va detg tg’ ella duess neir gio oz, uscheia vaia taimp da mussar tot.

Gion Peder: Chegl niro legher cun chella paloia strubada.


7

Catia:
Chegl vo schon.

Gion Peder: Ma i giaro bagn anc en pêr deis, avant tg’ el vign igl puppign, ni betg?

Catia:
Ia na sung betg franca, ia crei betg. Forsa vign el gio dumang.

Gion Peder: Dumang!! (indignia) Ma dumang è dumengia.

Catia:
Ed alloura?

Gion Peder: Roc ed ia vagn lia eir alla festa da teir.

Catia:
Am displai.

Gion Peder: Na sast betg anc spitgier en pêr deis?

Catia:
(sarcastic) E cura fiss la pagliola agradeida agl mies signour consort ?

Gion Peder: (stebgia) Glindesde stuessans anc fittar far aint igl fagn, schi resta sitg,
marde vaia dad eir giu la Landi per diversas tgossas, mesemda…

Catia:
(vilada) Ma cala, chegl è tot tuttegna agl unfant, el vign cura tg’ el ò da
neir. (dat en bratg) Auaa.

Gion Peder: Tschaintat mia tgera, te na dastgas betg t’ agidar.

Catia:
Alloura betg discorra da chella foira. (tigna igl vainter)

Gion Peder: (cun chito) Tge ègl... in na saro bagn betg...

Catia:
Bagn, ia crei tgi seia schi anavant.

Gion Peder: (cun plascheir) Glez è bung, alloura pudainsa eir dumang alla festa da
teir. (sbrigiont) Roc... vea spert.

Catia:
Te stost eir per la mia valeisch an tgombra.

Gion Peder: Te na sast ossa bagn betg eir an vacanzas.

Catia:
Na, ma agl spital.

Gion Peder: Tge vaia da pachetar? Bikini, umbrella, calzers da muntogna?

Catia:
(rei) Te ist ena baita. Ia va gio pacheto tot. (stat an peis sa stenda e
respeira profondamaintg )

Roc:
(vign ord tgesa) Tge mantgigl?

Gion Peder: Gl’ è schinavant tar Catia.


8
Roc:
Ma tar me betg anc. Igl tarpung n’ è betg anc fitto. Am displai Catia te
stost veir anc en zichel pazienztga.

Catia:
(turmentada) Chegl è ossa gist tuttegna.

Gion Peder: (vilo) Igl unfant è bang pi imputant tg’ igl tarpung. Vo per igl auto.

Roc:
Igl auto è an clavo segl buc. Ia veva gist anc per mangs da midar ieli.

Gion Peder:  Tgeeee??!!

Roc:
Ia na va betg savia suarar tg’ igl unfant vegia gist da neir ossa.

Gion Peder: Pertge ast ansomma schi dei da midar ieli?

Roc:
 Perchegl tg’ ia va gia da gidar metter aint en tarpung! (vo or davos an
clavo)

Gion Peder: Sapristi, e tge faschainsa ossa.

Catia:
Telefonescha a Rosa, la spindradra, ma spert.

Gion Peder: Ea, fatscha subit. (corra an tgesa)

Catia:
 (sa tschainta puspe) Chegl vign legher. Dus omens an tga e duvrar sast
betg egn, schi vign serious. (Roc reiva cun en tgaret) Tge vot cun chel
tgaret?

Roc :
Veist betg ? (corra, peglia en plimatsch giu digl banc) Anc en
plimatschign e davent cun la posta. Vea tschaintat aint, ia vign cun tè
tar la spindradra.

Catia :
Ist ia na sa betg eir cun en tgarign giun vischnanca.

Roc :
Chegl vainsa gio fatg bleras gedas.

Catia:
Alloura era betg an speranza.

Roc:
Chegl fò franc nign donn, ed igl unfantign canoscha alloura gist la veia
an vischnanca.

Gion Peder: (or da tgesa) Noua è chel telefon? An chel sdisurden n’ igl catta betg.

Catia:
Fasche ossa ensatge, vusoters dus paiass. (bratg) Auaa.

Roc:
Da cò davent ins vei la tgesa da Rosa giun vischnanca.

Gion Peder: E creist tg’ ella sainta, sch’ ia clom, u tge?

Roc:
Te sast far segns cun fem.


9
Gion Peder: Betg raschunga schi nurant.

Catia:
Ia crei tg’ igl telefon seia an tgadafi aint igl canaster da pang. (bratg)
Auaa. Fò anavant, dei tg’ ella duess piglier la valeisch, igl unfant nescha
a cò.

Gion Peder:  Tge?

Rico:
O Dia, ed igl tarpung n’ è betg anc pront.

Catia:
(energic) Ia na vi betg partureir giumez, mabagn ainten letg!!!

Gion Peder: Ma tgerigna, chegl na vo betg.

Catia:
Cler tgi chegl vo. Te ist er naschia a cò.

Gion Peder: Ea, ma ozande n’ è chegl betg ple igl madem.

Roc:
Aha, te ist naschia a cò?

Gion Peder: Ed alloura?

Roc:
(igl varda) Sch’ ia vard igl resultat fissigl forsa migler a clamar la Rega.
Creist betg er, Catia?

Catia:
A tge. Gion Peder telefonescha immediat a Rosa e te Roc, dosta chel
tgarign. (els von) Omens... cò ò igl Signer propi betg gia en bung de.
(Ines vign no da davos)

scena 3:
Ines, Catia, Gion Peder, Peder

Ines:
Tgau Catia.

Catia:
Varda chi la vaschigna. Tgau Ines.

Ines:
Va panso tg’ ia reiva a vurdar schi seia anc tot an rughel. Te veist or
mal. Na stast betg bagn?.

Catia :
Uscheia, scu tg’ igl è curt avant…

Ines:
Ègl schinavant ?

Catia:
Ea. Te vignst gist igl dretg mument. Gion Peder telefonescha gist alla
spindradra.

Ines:
Per bunga sort sung gist rivada. Roc, è’l er danturn?

Catia:
El è gist ia ven clavo. Te igl veist anc bod avonda. (malign) Ast gia
malancuneia per el?


10

Ines:
Ah tge... betg per en om. Na, te am ist pi impurtanta. Saia gidar
ensatge?

Catia:
Gugent. Ia va gist decidia da partureir igl unfant a cò.

Ines:
Betg aint igl spital?

Catia:
Na. Ia crei tg’ igl transport giun vischnanca n’ am faschess betg bagn.
Schi te am geidas da far la duscha, ia less eir siva ainten letg.

Ines:
Naturalmaintg.

Catia:
Ena gidantra da tigneirtgesa vess da rivar mintga mument.

Ines:
Nign problem, Catia. Ia sa star schi dei scu tgi te am dovras. Ia va peda.

Catia:
Angraztg. Sast igl dus omens vevan per mangs da fittar la tgombra digl
pup ed on fatg en disrughel stravagant cun la mobiglia.

Gion Peder: (turna disturbo) Tge pigliainsa a mangs ossa. Sacrament, tge vainsa da
far? Oz vo puspe tot scano. Ah, tgerigna, ist gio cò... (dat en bitsch ad
Ines) (a Catia) Dai Ines, ia va... (percorscha igl sbagl) ai stgisa, igl
cuntrari, ia pegl anavos igl bitsch... (dat puspe en bitsch) (a Catia) ia va
deplorablamaintg... betg contanschia Rosa agl telefon. Tge faschainsa
ossa?

Ines:
Am para tgi te seias en zichel disturbo. (stebgia) Rosa... Rosa.
Manegias te chella Rosa, la spindradra viglia?

Gion Peder: Schi tgi ast cartia?

Ines:
Ma... chella na practitgescha gio dad onns ed onnorums betg ple?

Catia:
A me ò ella er gio gido segl mond ed ella è ena bun’ ancunaschainta
dalla mia famiglia.

Gion Peder: Tgerigna, ist te franca tgi chegl vo bagn. Forsa ò ella aint igl frataimp
amblido scu tgi vo.

Catia:
Rosa ò gio assistia a tantas naschientschas, chella fò chegl cun îgls
saros.

Gion Peder: Ia vess pi gugent sch’ ella darvis igls îgls.

Catia:
Betg fò chitos, ia ma feid cumplagnamaintg da Rosa.

Ines:
Am vign gist andamaint: ella è sen visita tar nous, duessa eir a clamar
ella?


11
Catia:
Na, geida a me, igl mies om è talmaintg confus, tg’ el mittess me giu
mez ed igl tarpung ainten letg.

Gion Peder: Ia dei a Roc tg’ el duess eir a clamar Rosa.

Ines:
Ia savess bagn eir cun el...

Catia:
An nign cass! Schiglio na turnez betg avant tg’ igl unfant è naschia.

Gion Peder: (cloma) Roc! Roooc!!! Sapramostas, noua ist?

Roc:
(vign no d’ uigl furbond giu igls mangs) Sung gio cò. Va angal gist stuia
eir davos igl nuscher.

Ines:
(vo tar Roc) Tgaaau Roc.

Roc:
(els dattan igl mang, e stattan salda en urela) Tgau Ines.

Ines:
Bel da’t vuseir puspe eneda.

Roc:
Bel da vuseir tè puspe eneda.

Ines:
Bel ora oz, ubetg...

Roc:
E, fiss oz betg en stupent de per eir a culeir?

Gion Peder: (mez schloppa) Ma sacrament, cale da far plaschantignas, chegl savez
far en oter mument. Peder vo ve tar Ines e cloma Rosa, ella è chive.
Fò’la neir dalunga no cò.

Roc:
(varda anc adegna profondamaintg aint igl îgls dad Ines) Ella è gio bagn
cò!

Gion Peder: (despero) Rosa, te tralari!!!

Roc:
Aha. (ad Ines) Am mossas la veia, Ines?

G P e Catia:  Naaa!!!!

Roc:
Ea, ia vign... dumandar  possa bagn. Tgau Bella. (fò tgau ad ella) (vo or
sanester)

Ines:
Tgau Bello.

Gion Peder: Igl noss tgang ò nom uscheia, e lez fò circa tant per cumond scu Roc.

Catia:
Vo anc per lenna, nous duvraron blera ava tgoda. (vo cun Ines ainten
tgesa)

Gion Peder: Ea, la mia steila. Ma igl amprem stoia bever ensage. (tschainta ve da
meisa e peglia ena gervosa) Da nous omens è nign tgi ò chitto tar ena


12
naschientscha. Nous ischans igls povers diavels tgi vignan catscheas
anve ed annò, vagn tot igl stress e las femnas sa teran ainten letg e
spetgan anfignen tgi gl’ è tras tot. (Lisa reiva cun ena valeisch)

scena 4:
Lisa, Gion Peder, Catia, Ines

Lisa:
Tgau. Cò sunga. (metta giu la valeisch e tschainta ve da meisa)

Gion Peder: (la varda disfidond e cun sprez) Ia vei. En discletg vign darar sulet.

Lisa:
Chegl è veir. Oz  bagn marvegl ò bagn traverso en giat neir la veia, gist
davant me ve ed ossa er anc te. Angal betg crei tg’ ia seia cò per far en
sarvetsch a tè.

Gion Peder: Sung ansomma sursto tgi te ist rivada.

Lisa:
Angal per gidar a Catia. Ègl gio schinavant?

Gion Peder: Na, nous vagn anc ped’ avonda da preparar tot.

Lisa:
Betg laschat disturbar. (peglia or ena illustrada ed antscheva a liger)

Gion Peder: Alloura giainsa igl amprem a far rughel ainten tgadafi. Portas or igl
amprem la meisa, las soptgas e la mobiglia pitschna.

Lisa:
(sfiglia anavant) Ia na saint betg tge tgi te deist. Ia litg anfignen tgi
antscheva.

Gion Peder: Dovras en colp da partenza? Igl ò gio dadei antschet. Dai anavant, an
peis e dalli.

Lisa:
Te na stosst betg far da tala maniera. Schi te liquidessas las tias
lavours pi spert, fissigl mianc basigns tg’ ia niss a gidar.

Gion Peder: Para betg da creir. Nous vagn per mangs da metter or en tarpung e
stuagn far rughel per tgi detta plaz.

Lisa:
(ligia) Chels tgi on fatg sdisurden duessan er far rughel. Ia na sung betg
cò per chegl.

Gion Peder: (vilo) Ist betg digltot... Dolzas ossa la tia tgilatta e geidas a me.

Lisa:
(dad ot) Te am post mazzar cun la tia igleida, ed ia n’ am lasch pir dretg
cumandar navot da tè.

Catia:
(an mantella da bogn segl isch) Tge canera ègl or cò? Aa, Lisa tgau, ist
er gio rivada.


13
Lisa:
Tgau Catia. Ensatge at saia gist deir, agl ties om na fatscha betg per
cumond.

Gion Peder: Possa alloura er deir “Bello” a tè?

Lisa:
Ia spetg anfignen tgi la spridradra vign, ed alloura antscheva, basta.

Catia:
Ma tge ast er Lisa?

Lisa:
Dumonda ad el! (mossa sen Gion Peder)

Catia:
Per furtegna è gio Ines anc normala, aglmanc schi Roc n’è betg
danturn, schiglio na savessa betg tge piglier a mangs.

Lisa:
Tgee? Chel spivintegl coloro è er a cò?

Catia:
Schi chegl è tot mengia bler per tè Lisa, vessas pudia deir giu. Ia vess
er savia tschartger ensatgi oter. Cun chella schleta luna n’ am fast nign
sarvetsch!

Lisa:
(pi chietta) Na-na. Per tè fatscha gugent chegl. Ia cuschign e vard per
tè, ma cumandar da chel cò n’ am lascha betg.

Catia:
Bung. Ia vign a far la duscha. I fiss fitg bel da tè, schi te savessas dar
en tgit ainten tgadafi. (vo anaint)

Lisa:
Lò na vaia betg da dar en tgit, ia sa scu tg’ ella vei or.

Gion Peder: Pertge ist schi stinada. Nign at ò fatg ensatge?

Lisa:
Forsa painsas siva, te filung, tge tgi te am ast fatg avant 15 onns, treis
meis, dus deis  (varda sen l’ oura) ed en’ oura.

Gion Peder: Scu duessa saveir tge tg’ è sto avant 15 onns, sch’ ia na sa mianc tge
tg’ è sto ier dallas mademas ouras.

Lisa:
Te am ast detg tgi seia fitto cun nous dus, aint igl café giun vischnanca.
Ia leva gist bugnier igl cornet aint igl café ed igl va laschea crudar
giumez, schi surstada sunga stada.

Gion Peder: Ia na va propi betg savia saveir tgi chegl at geia schi a cor.

Lisa:
Igl om per la veta vo adegna a cor.

Gion Peder: (sarcastic) Ia manetg igl cornet.

Lisa:
(explodescha) Te ist anc adegna igl madem trogl scu avant. Te na
peglias navot serious, te... te macho!!!


14
Gion Peder: (petga sen meisa) I tanscha ossa! Catia ò fatg neir tè per gidar e betg
per scaldar istorgias viglias e marschas. Ensacuras stost bagn er te
lascher star chegl tg’ è passo ed amblidar tot!

Lisa:
Ia n’ ambleid mai ensatge. Ia sung scu en elefant.

Gion Peder: (la varda giu) Te na painsas betg angal scu en elefant, te veist er bagn
dalunga or scu egn.

Lisa:
Per me ist te simplamaintg en trogliatsch, pero na saia betg giuditgier
sch’ igls oter painsan er schi positiv da tè.

Gion Peder: Te angal baita anavant, ensacuras nirogl bagn er or ensatge scort or da
tia bucca. Ma ossa, geidas u betg?

Lisa:
(stinada) Pi spert tgi la spindradra è cò.

Gion Peder: Sung pir ossa cuntaint tg’ at va laschea chell’ eda. Sch’ia vei tge tgora
stinada tgi te ist. Cun Catia vaia survagnia ena bela, raschunevla
donna, cun sang giudezi.

Lisa:
Deplorablamaintg ò Catia betg gia tanta furtegna, ella ò tschiff la nolla.
Egn tgi ò angal baita e navot davos tiers. An pe da star anturn vessas
gio dadei pudia far rughel an tgadafi.

Gion Peder: (leva se) Ah, zofflam... (Ines vign cun dus soptgas)

Ines :
(vei Lisa) Va bagn panso tg’ ia vegia santia ena sbrega tiztgintada.
Tgau Lisa.

Lisa :
Mademamaintg ! Va gio santia tgi te seias er cò e saglias anturn.

Ines:
(a Gion Peder) Portas aint la lenna Gion Peder, ia dovr ella.

Gion Peder: Per cumond! A cò am vign l’ aria tuttegna mengia gleisa. (vo davos
tgesa)

Ines:
Dei Lisa, ist te neida per vurdar illustradas e far malapasch u per gidar?

Lisa:
An tot cass betg per vurdar giu tè.

Ines:
Alloura vo e metta ve ava.

Lisa:
Ia na va betg ansenn da far bogn.

Ines:
Nous duvragn l’ ava cura tgi la spindradra vign.

Lisa:
Te am ast da cumandar navot.

Ines:
Tge ègl er cun tè? Tge ast?


15
Lisa:
Tè, tè vaia!! La mia proxima ulceraziun digl magnung niroia a numnar
Ines.

Ines:
Ia na va betg savia tgi nous vegian carplina?

Lisa:
Nous na vagn er betg carplina, schi dei tgi te sast noua tg’ igl ties
pantung è.

Ines:
Tge manegias?

Lisa:
L’ antiera vischnanca raschunga da tè e da Roc.

Ines:
Ia anclei! Vessas forsa te mostgas da Roc?

Lisa:
Oramai dast tiers, tg’ igl è uscheia.

Ines:
Cler tg’ el am plai. E vetiers vign tg’ el è egn digls rars omens tgi è anc
nubil e son luvrar, aglmanc cò segl manevel.

Lisa:
Chegl manegia!

Ines:
Ia na crei strousch tgi te vegias schanzas tar el.

Lisa:
Schi bela scu te, sunga gio dadei. Ed ia igl sa porscher daple tgi te.

Ines:
Am vign da reir.

Lisa:
Nous vagn daple taragn e tiers anc ena vatga daple an uigl.

Ines :
(sitg) Ed en bov vez er anc ma betg an uigl, mabagn cò segl banc.
(corra riond  an tgesa)

Lisa :
(leva se e vo siva) Chegl am paias, glez post esser franca !

scena 5:
Peder, Rosa, Gion Peder, Ines

Rosa:
(vign cun Peder) Chegl è anc adegna ena schleta veia, per rivar a cò.
Na lez betg catramar ella?

Roc:
 Per tgi vegians siva anc daple turists ed i seia starnia anc daple
ruschment. Na-na, navot catramar, pitost far ena seiv cun spegnas, ni
schizont ena bariera. (Roc posa la tastga da Rosa sen la meisa, sa
tschainta, Rosa stat an peis)

Rosa:
Tge manegias, è Catia gio ainten letg.

Roc:
Da chellas ouras? (varda sen l’oura) Gl’ è anc sivamezde.

Rosa:
An la pagliola!


16

Roc:
A ea cler, chegl na saia betg.

Rosa:
(machegia ve da sia tastga) Ia vign a vurdar schi gl’è tot an rughel. Te
Roc, vessas ena zanga da morder an tgesa?

Roc:
Betg idea schi la gidantra da tigneirtgesa è gio rivada.

Rosa:
Na, ia manetg ena dretga zanga.

Roc:
Dattigl ena partureida cun la zanga?

Rosa:
Na, per mia tastga, la sera è rotta, ia na vign betg dalla darveir.

Roc:
Aha, ia vign gist per egna. Schiglio dovras navot per la naschientscha?
Martel, rezgia, seraditscha?

Rosa:
(scassa igl tgea e vo an tgesa) Tabalori!

Roc:
(spetga tgi Rosa è davent, peglia sot igl banc or ena gervosa) Ma igl
amprem en got.

Gion Peder: (vign cun en canaster lenna) Veia tè forsa oz er anc a luvrar u angal a
bever?

Roc:
Ia na m’ amposs betg sch’ igl mies corp ò tanta seid.

Gion Peder: Ast catto Rosa?

Roc:
Ella è gist eida ainten tgesa.

Gion Peder: Digl reminent, Lisa è er gio cò.

Roc:
Nous vagn gist ruschano ansant dad ena zanga.

Gion Peder: (smagna igl mang) Chegl è angal igl prenom. Ella è mendra tgi mai. Cun
me è ella en dretg sgrat.

Ines:
(vign or dad isch) Tgi so schi survagnign anc oz lenna? Ia spetg gio en
sempiterna! (vei Roc) Tgau Roc, ist puspe turno.

Roc
(curtaschevel) Ea ea… (sa stenda) an totta grondezza. (Rosa vign or da
tgesa e varda tiers)

Ines:
Fissas schi buntadevel, Roc, ed am dessas en pêr fessels?

Roc:
Ma da tot cor, Ines. Quants dovras? Egn, dus? (peglia or dus fessels)

Ines:
Er en pêr daple, schi te fast igl bagn.